POTPISAN UGOVOR O SARADNJI IZMEĐU OPŠTINE KOTOR I NVO CENTAR ZA OMLADINSKU EDUKACIJU\nPredsjednik Opštine Kotor, Vladimir Jokić potpisao je Ugovor o saradnji sa predsjednikom NVO “Centar za omladinsku edukaciju”, Jugoslavom Radovićem, koji se odnosi na stvaranje uslova za saradnju u oblasti razvijanja Evropske omladinske kartice (EYCA) na teritoriji opštine Kotor.\nEYCA kartica je jedina zvanična benefit kartica za mlade, podržana od strane Uprave za sport i mlade, koja doprinosi jačanju mobilnosti mladih, njihovoj neformalnoj edukaciji, boljoj informisanosti, umrežavanju sa vršnjacima na lokalnom, nacionalnom i evropskom nivou, kao i smanjenju nezaposlenosti mladih u našoj zemlji.\nNa današnjem sastanku, na kojem su prisustvovali sekretarka za kulturu, sport i društvene djelatnosti Tatjana Kriještorac, predsjednik NVO “Centra za omladinsku edukaciju”, Jugoslav Radović i savjetnica za djecu, mlade i LGBT Madalena Martinović, između ostalog saopšteno je da je preuzeto ukupno 306 omladinskih kartica u Opštini Kotor, te se pozivaju mladi od 13-29 godina da iskoriste ovaj vid benefita i pribave omladinsku karticu.\nKartica se može preuzeti svakog radnog dana u periodu od 12-14h u Sekretarijatu za kulturu, sport i društvene djelatnosti, kancelarija broj 13.\nPodsjetimo, Opština Kotor od 2020. godine, je lokalni partner i pruža podršku nacionalnoj inicijativi EYCA – Evropska omladinska kartica. Navedenom benefit karticom za mlade moguće je iskoristiti preko 100 popusta u Crnoj Gori i preko 60 hiljada popusta širom Evrope.


Privredna komora Vojvodine i "Dnevnik-Poljoprivrednik" ozvaničili zajedničku saradnju | NS Reporter\nPrivredna komora Vojvodine i „Dnevnik-Poljoprivrednik“ ozvaničili zajedničku saradnju\nDatum: 17 маја, 2017\nNOVI SAD – Privredna komora Vojvodine (PKV) i „Dnevnik-Poljoprivrednik“ AD Novi Sad, potpisali su u sredu, 17. maja 2017. godine, Sporazum o saradnji. Ispred PKV Sporazum je, na štandu PKV na 84. Međunarodnom poljoprivrednom sajmu u Novom Sadu, potpisao predsednik Boško Vučurević, a ispred lista „Dnevnik-Poljoprivrednik“ direktor dr Gordana Radović.\nCilj zaključivanja Sporazuma je razvijanje međusobne saradnje i unapređenje odnosa strana potpisnica radi efikasnijeg ostvarivanja zajedničkih ciljeva – razvoja poljoprivrede, agroprivrede i ruralnog razvoja na području AP Vojvodine i Republike Srbije.\n„Veoma sam zadovoljan zbog uspostavljanja saradnje s ‘Poljoprivrednikom’, koji je naše najeminentnije glasilo u oblasti poljoprivrede. Smatram da postoji obostrani interes i potreba da zajedničkim angažovanjem unapređujemo agrar kroz privredne aktivnosti i organizaciju skupova, što će ‘Poljoprivrednik’ medijski propratiti”, rekao je predsednik Vučurević.\nPosebno je istakao zajedničku saradnju u oblasti podrške organskoj poljoprivredi i ruralnom razvoju, gde će posebnu ulogu imati Grupacija za organsku poljoprivredu koja će biti osnovana u Udruženju poljoprivrede PKV.\nDirektor „Dnevnik-Poljoprivrednika“ AD Novi Sad dr Gordana Radović istakla je važnost specijalizovanih, stručnih medija u transferu znanja i povezivanju primarnih proizvođača s privredom, resornim organizacijama, naučnim i stručnim institucijama. Sve s ciljem, kako je naglasila, stvaranja boljeg privrednog ambijenta za poslovanje u oblasti agrara. Istakla je da je list „Poljoprivrednik“, specijalizovano glasilo za poljoprivredu i selo koje u kontinuitetu izlazi već šest decenija i čita se na čitavom području Republike Srbije.\nPrva zajednička aktivnost lista „Poljoprivrednik“ i PKV u realizaciji potpisanog Sporazuma planirana je za 26. maj 2017. godine, a tiče se dualnog obrazovanja u poljoprivredi. Ovom okruglom stolu prisustvovaće direktori svih poljoprivrednih škola u Vojvodini, kao i drugih škola koje imaju poljoprivredne smerove, zatim predstavnici Ministarstva prosvete, nauke i tehnološkog razvoja, Pokrajinskog sekretarijata za obrazovanje, propise, upravu i nacionalne manjine – nacionalne zajednice, Privredne komore Srbije, kao i naučnih i stručnih organizacija koje se bave poljoprivedom.


"Nasa Borba" - Vesli Klark: Znak zabrinutosti saveznika\nBRODOVI NATO UPLOVILI JUCE U ALBANSKU LUKU DRAC\nVesli Klark: Znak zabrinutosti saveznika\nTirana, Beta. - Komandant snaga NATO za Evropu Vesli Klark rekao je juce da je dolazak brodova zapadne vojne alijanse u Albaniju znak zabrinutosti saveznika situacijom na Kosovu i odlucnosti da se ona resi mirnim putem. U albansku luku Drac juce su uplovila cetiri broda iz sastava Mediteranskih pomorskih snaga NATO. “NATO zeli da ucini ono sto moze da ubedi strane u sukobu da taj sukob moraju resiti miroljubivim sredstvima", rekao je Klark na italijanskom ratnom brodu “Espero", jednom od cetiri koja su juce uplovila u Drac.\nKlark je upozorio sve aktere kosovskog konflikta da “imaju na umu sposobnosti alijanse" i pozvao ih na “konstruktivni dijalog". On je naglasio da obe strane na Kosovu moraju obustaviti nasilje i kroz dijalog pronaci resenje. “Ovo pokazuje silu kojom NATO raspolaze za reagovanje", rekao je Klark i dodao da se “proucavaju opcije za direktnu primenu tih sposobnosti". On je kazao da uplovljavanje saveznickih bordova u luku Drac predstavlja i znak podrske albanskoj vladi.\nO mogucnosti da se za eventualne vojne akcije NATO na Kosovu koriste baze u Albaniji Klark je kazao da “albanska vlada ima veoma bliske odnose sa NATO" i da je “nekoliko opcija u razmatranju". Klark se pre odlaska u Drac, juce pre podne, sastao sa albanskim premijerom Fatosom Nanoom koji ga je upoznao sa pokusajima njegove vlade da se “svi politicki faktori na Kosovu okupe oko Ibrahima Rugove i oforme pregovaracki tim koji bi zastupao kosovske Albance". “Ali, prvo Beograd treba da prestane sa ubijanjem civila i napadima na albanska sela", rekao je Nano. Klark je kazao da kosovski Albanci moraju da shvate da nece biti intervencije NATO bez prethodnog politickog dogovora i prekida vatre.


Novalić: FBiH je oštećena za 32 miliona KM godišnje i to samo od putarina | Visokoin.com\nZbog Odluke o privremenoj raspodjeli prihoda od putarine za izgradnju autoputeva i izgradnju i rekonstrukciju drugih puteva, koju je Upravni odbor uprave za indirektno oporezivanje donio u julu ove godine Federacija BiH oštećena je za 32 miliona KM na godišnjem nivou i to samo od putarina ističe federalni premijer Fadil Novalić.\n“Na osnovu ovih pokazatelja Vlada će dobiti informaciju o odnosima uplaćenih i raspoređenih prihoda i ostvarenoj krajnjoj potrošnji, jer je UO prekršio dva zakona i to Zakon o uplatama na jedinstveni račun i raspodjeli prihoda i Zakon o sistemu indirektnog oporezivanja u BiH”, rekao je Novalić.\n“Za ovu odluku su glasali svi ministri finansija, iz Vijeća ministara BiH, Vlade RS i Vlade FBiH, kao i ekspert u ime Vlade RS što je bilo dovoljno za njeno usvajanje”, ističe Novalić.\n“Upravljanje finansijama je ključna poluga ekonomskog razvoja i svih pozitivnih procesa u društvu ali isto tako može biti i kočnica tim istim procesima. Nikada Bošnjaci nisu obavljali funkcije ministara finansija niti na državnom ni na entitetskim nivoima vlasti, odnosno nisu imali značajan utjecaj niti pravo veta kod raspodjele prihoda od PDV-a, carina, akciza i putarina, što je više od 7 milijardi maraka godišnje”, naglasio je Novalić.


EU poostrila regulativu za Severni tok 2, ali nema blokade\nTanjug 8. februara 2019. 16:41\nBRISEL – Ambasadori EU pooštrili su danas regulativu vezano za izgradnju gasovoda „Severni tok 2“ koji bi trebalo da doprema gas od Rusije do Nemačke, ali su odlučili da ne podrže predloge koji mogu da ugroze njegov završetak.\nRadovi na 1.225 kilometara dugom gasovodu ispod Baltičkog mora već su u toku, i trebalo bi da budu završeni krajem godine.\nNa kraju se 27 od 28 ambasadora evropskog bloka saglasilo sa francusko-nemačkim kompromisom, kojim predviđa da Nemačka ostane glavni pregovarač u razgovorima sa Rusijom o izgradnji gasovoda „Severni tok 2“.\n„Što se tiče gasne direktive, postigli smo sporazum i to je bilo moguće jer su Nemačka i Francuska blisko sarađivale“, izjavila je Merkel na zajedničkoj konferenciji za novinare sa predsednikom Malija Ibrahimom Bubakarom Keitom, a prenosi Rojters.\n„Danas je dobar dan i to zbog francusko-nemačke saradnje“, izjavila je Merkel, a prenosi Dojče vele.\nTaj dogovor garantuje i da će nadzor biti vršen sa „teritorije i teritorijalnog mora zemlje članice u kojoj je locirana prva tačka interkonekcije“.\nMerkel je izjavila da je ovaj gasovod „čisto ekonomski projekat“ koji će garantovati jeftinije, pouzdanije isporuke gasa.\nKompromis postignut danas nije pravno obavezujući sve dok ga ne odobri Evropski parlament.\nFrancusko Ministarstvo spoljnih poslova je ranije nagovestilo da bi moglo glasati za izmenu direktive iz Trećeg energetskog paketa EU koja reguliše uvoz gasa.\nTa izmena bi značila da se i na gasovode iz trećih zemalja primenjuju pravila unutrašnjeg tržišta, čime bi se zabranilo snabdevanje gasom ako je ta strana istovremeno i operater gasovoda.


► Rast izvoza voćnih rakija iz Šumadije 75 odsto, dve trećine izvoza ide u SAD\nFestival rakije u Kragujevcu biće održan 5. decembra u hotelu "Kragujevac", imaće 35 učesnika, od čega je 30 proizvodjača voćnih rakija, a pet destilerija sa šumadijskom šljivovicom.\n"Cilj ove manifestacije je da se na jednom mesti okupe proizvodjači voćnih rakija iz Srbije i da se predstave tržištu, kupcima i potrošačima, a biće dodeljene i nagrade za najbolje rakije prema poslednjem ocenjivanju kvaliteta registrovanih proizvodjača", rekao je predsednik Regionalne asocijacije proizvodjača rakije "Šumadijska rakija" Goran Mijailović.\nDodao je i da je plan Nacionalnog saveza proizvodjača rakije da se ubuduće "patentira" i čaša za srpsku rakiju.\nMijailović je rekao da je asocijacija "Šumadijska rakija" uspela je da ove godine zaštiti ime odnosno geografsko poreklo i prva u Srbiji dobije geografsku oznaku "šumadijska šljivovica".\nOn je dodao da geografska oznaka "šumadijska šljivovica" podrazumeva i, kako je naveo, stroga pravila, pa tako registrovani proizvodjač rakije, kao i voće, mora da bude sa teritorije Šumadijskog okruga i da u šljivovici mora da bude najmanje 20 odsto šljive "crvene ranke", ostalo "čačanska rodna" i "čačanska lepotica".


Učesnici najduže veslačke regate stižu 28. jula u Novi Sad – Portal NA VODI\n22. 07. 2019. 24. 07. 2019. milosMALI2001 0 Comment Brodsko zvono, Ljudi sa vode Dunav, Kajak, Novi Sad, Regata\nNajstarija, najduža i najveća međunarodna sportsko-rekreativna turistička kajak, kanu i veslačka regata na svetu TID, krenula je 64. put 22. juna iz nemačkog grada Ingolštata, a očekuje se da u Novi Sad stigne u nedelju, 28. jula.\nOko 110 kajakaša pre mesec dana krenulo je na put dug više od 2.500 kilometara ka obali Crnog mora. Svetski kajakaši proćiće kroz deset zemalja, a kampovaće u 61 mestu duž Dunava u osam zemalja, među kojima će se naći i najlepša novosadska plaža Štrand.\nZa veslače je organizovano turističko razgledanje grada, Petrovaradinske tvrđave i okoline. Osim toga, interesantno je da je polovina dužine regate u blizini Novog Sada, tačnije kod Sremskih Karlovaca, do kojih veslači stižu posle 39 dana provedenih na reci. Posle 588 kilometara i 18 dana, učesnici regate će 10. avgusta napustiti Srbiju, uploviti u Bugarsku i nastaviti put ka Crnom moru, gde stižu 5. septembra.\nPosle 588 kilometara i 18 dana, učesnici regate će 10. avgusta napustiti Srbiju, uploviti u Bugarsku i nastaviti put ka Crnom moru, gde stižu 5. septembra.


LJUBI GA TATA FAHRI: Kako baš Vučićevi ortaci u "Pandorinim papirima"? - Naša Borba\nLJUBI GA TATA FAHRI: Kako baš Vučićevi ortaci u „Pandorinim papirima“?\nVelika prašina se podigla nakon objavljenog istraživanja pod nazivom „Pandorini papiri“ u kojem je učestovalo 600 novinara širom sveta. Međunarodna novinarska istraga otkrila je brojne afere vezane za svetske lidere i funkcionere. Među njima se nalaze i bliski saradnici i prijatelji predsednika Srbije Aleksandra Vučića.\n„Pandorini papiri“ otkrili su povezanost više desetina sadašnjih i bivših državnika, ali i drugih svetskih funkcionera sa takozvanim ofšor kompanijama koje se koriste u poreskim oazama, često da bi se prikrile određene kriminalne radnje i trajno pomerile ogromne svote novca. Zanimljivo je samo baciti pogled na ljude koji su pomenuti u ovim dokumentima, a simptomatično je da pojedinci imaju veze i sa Aleksandrom Vučićem.\nU istraživanju „Pandorini papiri“ učestvovao je i KRIK koji je potvrdio svoja saznanja iz 2015. godine da je tadašnjih gradonačelnik Beograda, a sadašnji ministar finansija Siniša Mali bio vlasnik 24 stana na bugarskom primorju.\nIako je Mali pre šest godina demantovao da ima bilo kakve veze sa pomenutim stanovima, KRIK je došao do podataka da je ministar finansija kao vlasnik dve ofšor kompanije sa Britanskih Devičanskih Ostrva kupio 23 stana, a još jedan je kupio na svoje ime. Siniša Mali FOTO: Beta\nTo se upravo dogodilo u ovom slučaju. Prvo je „Trident Trust“ (agencija za osnivanje ofšor firmi) za Malog registrovao dve ofšor kompanije: „Brigham Holding & Finance Inc.“ i „Etham Invest & Finance Corp.“, a one su zatim kupile dve firme u Bugarskoj – „Erma 11″ i „Erul 11“ – koje su u svom vlasništvu imale apartmane.\nOsim Siniše Malog, u „Pandorinim papirima“ pojavljuje se i kum Aleksandra Vučića Nikola Petrović. U tekstu OCCRP-a (Projekat za prijavljivanje organizovanog kriminala i korupcije) navodi se da je Petrović postao vlasnik kompanije sa britanskih Devičanskih Ostrva, koja je osnovana 2016. godine, preko švajcarske konsultantske kuće „Fidinam and Alcogal“. Navodi se da prilikom osnivanja kompanije, Petrović nije obavestio Alcogal da bi se mogao smatrati politički eksponiranom osobom, iako je toliko blizak sa predsednikom, a to je naveo i njegov advokat (da nije politički eksponirana osoba). Nikola Petrović FOTO: Promo\nMeđutim, nakon formiranja kompanije, Alcogal je otkrio njegovu političku poziciju i zatražio bankovno referentno pismo. U tekstu se dalje navodi da je švajcarska advokatska kancelarija odbila ovaj zahtev konsultantske kuće, nudeći da sami napišu referentno pismo, što je Alcogal prihvatio.\nPetrović je držao kompaniju u tajnosti od srpskih zvaničnika i nikada je nije prijavio, kao što zakon nalaže.\nDonedavni Vučićev prijatelj predsednik Crne Gore Milo Đukanović se takođe našao kao akter ove istrage, zajedno sa sa svojim sinom Blažom.\nPredsednik Crne Gore Milo Đukanović i njegov sin Blažo su 2012. godine sklopili tajne ugovore o upravljanju njihovom imovinom skrivajući se iza komplikovane mreže povezanih kompanija iz Velike Britanije, Švajcarske, Britanskih Devičanskih ostrva, Paname i Gibraltara, objavljeno je na sajtu Mreže za afirmaciju nevladinog sektora (MANS). Milo Đukanović FOTO: Printscreen\nBivši britanski premijer i Vučićev savetnik Entoni Toni Bler javno se zalagao protiv izbegavanja plaćanja poreza. Pandorini papiri sada otkrivaju da su Bler i supruga došli do zgrade vredne 7,6 miliona evra tako što su kupili ofšor firmu koja trguje nekretninama i to od porodice bahreinskog ministra Zajeda bin Rašida al Zajanija. Toni Bler FOTO: Pritnscreen/Youtube\nJoš jedan Vučićev prijatelj kome je poklonio 100.000 Fajzerovih vakcina, češki premijer Andrej Babiš predmet je „Pandorinih papira“. Babiš je, inače, milijarder koji je 2017. godine dospeo na mesto premijera, obećavajući biračima da će boriti protiv korupcije.\nNovinarska istraga je zaklučila da je Babiš 2009. godine ubrizgao oko 19 miliona evra u ogranak jedne naftne kompanije kako bi kupio vilu sa dva bazena i bioskopom na francuskoj rivijeri, u blizini Kana. Kako su u okviru istraživanja otkrili češki novinari, Babiš nikada zvanično nije prijavio da ima udele u naftnoj kompaniji niti tu vilu.\nPostavlja se pitanje kako to da su baš Vučićevi prijatelji i pajtosi akteri svih pomenutih afera, kada se on toliko busa u prsa kako je pošten i skroman? On pošten, a oko njega sve osobe koje nešto „muljaju“…\nPrethodni tekstRTS SAKRIO MALOG I VUČIĆEVOG KUMA, GRAĐANI BESNI: Narod besan, ne plaćamo vas da budete poslušnici!\nSledeći tekstZašto Vučić brani vlasnika najveće plantaže marihuane u Evropi?


Ramiz Salkić organizovao tradicionalni iftar u Banjoj Luci - Infosvijet\nOd admin\t Last updated jun 2, 2017\nUz prisustvo oko 200 gostiju iz vjerskog, političkog, kulturnog i javnog života iz svih krajeva Bosne i Hercegovine, večeras je u Banjoj Luci, u organizaciji potpredsjednika bh. entiteta RS Ramiza Salkića upriličen svečani ramazanski iftar.\nObraćajući se gostima, Salkić je istakao da se najodabraniji mjesec muslimana, koji je ispunjen blagodatima, treba provesti u popravljanju međuljudskih odnosa, učvršćivanju pokidanih veza, njegovanju suživota, ali i trasiranju pravaca za izgradnju sretnije budućnosti za sve građane Bosne i Hercegovine.\n“Iza svih nas, a posebno iza bošnjačkog naroda, su više od dvije teške decenije. U proteklim danima, od Bratunca i Zvornika pa sve do Prijedora i drugih mjesta, pokazujemo da vodimo brigu o našim žrtvama, da ćemo ih vječno pamtiti, tražiti procesuiranje odgovornih, a da će traganje za pravdom i istinom ostati naš prioritet. S druge strane, u svim ovim mjestima, okupljajući se na iftarima, kao što to činimo večeras u našoj Banjaluci, Bošnjaci poručuju da su okrenuli jednu novu stranicu, i da uprkos svemu, pružaju ruku svojim iskrenim komšijama da zajednički grade državu u kojoj će se svi narodi osjećati ravnopravno i ugodno na svakom njenom pedlju. Mi nemamo rezervnu domovinu, a u borbi za modernu evropsku Bosnu i Hercegovinu svih građana nikada se nećemo umoriti, niti odustati”, poručio je Salkić, dodajući da krajnji cilj svih treba da bude izgradnja zemlje u kojoj će se Bošnjaci, Srbi i Hrvati i ostali narodi, isto osjećati i u Sarajevu, i u Mostaru i Banjoj Luci.\n“Banja luka je sastavni dio naše domovine i važno je da Bošnjaci razvijaju osjećaj i privrženost ovom gradu”, naglasio je.\nPotpredsjednik RS-a je pozvao Bošnjake u Bosni i Hercegovini i dijaspori, ali i druge narode, da svoje svete mjesece, blagdane i praznike u budućnosti provode u obnavljanju pokidanih veza sa komšijama, ali i planiranju zajedničkih projekata i nastupa u inozemstvu kako bi unaprijedili život svih građana u Bosni i Hercegovini, saopćeno je iz Kabineta potpredsjednika RS-a.\nSvi misle da su ove tačkice bubuljice: Istina je POTPUNO DRUGAČIJA i…\nSRBI PRIZNAJTE GENOCID U SREBRENICI ILI NEĆETE UĆI U EU!\nSDA: Granica između država Srbije i Bosne i Hercegovine će zauvijek…


VULIN U PREŠEVU - JUGPRESS\nMinistar za rad, zapošljavanje, boračka i socijalna pitanja Aleksanadar Vulin rekao je danas u Preševu da će u halama koje se renoviraju u tom mestu , tokom zime moći da se privremeno smesti do 1.000 izbeglica dnevno.\nVulin je rekao da se renovira hala nekadašnje Duvanske industrije, u okviru Prihvatnog centra za migrante, koji je letos otvoren u Preševu , I da će radovi biti završeni za desetak dana.\n“Ne samo da se smeste i prođu, već će moći da prespavaju“, objasnio je Vulin.\nOn je dodao da će se kapacitet ovog objekta višestruko povećati“.\n„Obaveze koje smo preuzeli mi ispunjavamo, ali očekujemo i da pomoć koja treba da stigne od donatora bude brža i veća kako bi širili privremene kapacitete. Ovi ljudi nisu tu da ostanu, ali nisu tu i da se smrznu sa decom”, rekao je Vulin.\nSem renoviranja novih hala za prihvat migranata, u Preševu se uveliko izvode i radovi na izgradnji prilaznog puta pored železničke stanice ka Prihvatnom centru.\nKada put bude završen za dve nedelje, migranti neće više morati da stoje u redu duž glavne ulice na ulazu u to mesto, tvrde nadležni.


Radnici "Bratstva" najavili blokadu saobraćajnice i tužbe - Klix.ba\nNovi Travnik Radnici "Bratstva" najavili blokadu saobraćajnice i tužbe\nRadnici "Bratstva" najavili blokadu saobraćajnice i tužbe\n26.1.2011. u 17:07\nDio nekadašnje fabrike\nRadnici novotravničkog preduzeća "Bratstvo" za sutra su najavili blokadu saobraćajnice magistralnog puta Travnik - Novi Travnik, i upozorili da će podnijeti krivične prijave protiv premijera Federacije BiH Mustafe Mujezinovića i federalnog ministra energetike, rudastva i industrije Vahida Heće.\nRadnici su nezadovoljni zbog neizmirenih dugovanja od 14 miliona dolara koje su zaradili u Iraku prije rata, tvrdeći da je Vlada FBiH, sa premijerom Mujezinovićem na čelu, raspodijelila taj novac firmama koje nikada nisu radile u Iraku, među kojima su KTK Visoko, Rudnik Kakanj, Krivaja Zavidovići i jedna firma iz Mostara.\nOni su zatražili od Mujezinovića i Heće da hitno zaustave dalju raspodjelu sredstava, naplaćenog duga iz Iraka od 14 miliona dolara.\nRadnici su na današnjem sastanku u Novom Travniku poručili da će, ako im policija zabrani blokadu saobraćajnice, održati mirne proteste.\nPredstavnici sindikata radnika BNT dio odgovornosti prebacuju i na kantonalnog premijera Salku Selmana, jer ih nije nije na vrijeme obavijestio "da se njihov krvavo zarađeni novac ne bi krčmio".\nNačelnik opštine Novi Travnik Refik Lendo, na čiju je inicijativu održan sastanak, izjavio je da će izaći na ulicu zajedno sa radnicima.\nDirektor preduzeća Holding BNT Šaban Rizvić kaže da se iz odluka Vlade FBiH vidi "da se neko ponaša kao Robin Hud", jer se naplaćena sredstva dijele bez ikakvih kriterijuma i osnova.\n"Sredstva su podijeljena za uvezivanje staža KTK Visoko, odakle je ministar Hećo. On je bio premijer Zeničko-dobojskog kantona i uništio je firmu `Krivaja Zavidovići` koja je privatizovana, a probleme rješava parama radnika novotravničkog `Bratstva`, naveo je Rizvić.\nOko 100 radnika preduzeća "Bratstvo" blokiralo je 24. januara zgradu kantonalne Vlade u Travniku.\n7h 13min 21\n10h 21min 88


Fuckup Nights | ICT Hub\nICT Hub i DNA Communications vas pozivaju na prvo online izdanje FuckupNights Belgrade, na kome će učesnici podeliti svoje poslovne fejlove, nastale u karantinskim uslovima! Iskusni profesionalci iz tri različite industrije pričaće bez blama i zaštitne maske o tome kakve…\nOva godina je za mnoge bila epska, pa je red da dobije i epsku završnicu! ICT Hub se, nakon niza tematskih Fuckup večeri, vraća svojim korenima i originalnim fejlovima koje je veličao – onim startapaškim! Osim inspirativnih priča, koje će…\nPripremili smo za vas još jedan tematski Fuckup Nights događaj! Centar za razvoj tehnološkog preduzetništva i inovacije ICT Hub, u okviru SmartCity festivala, okupiće poznate beogradske kraft-pivare koji će prisutnima pričati šta im se sve našlo na putu ka poslovnom…\nKraj leta je idealno vreme za još jedan u nizu Fuckup Nights događaja! Centar za razvoj tehnološkog preduzetništva i inovacije ICT Hub je rešio da ovog puta ode korak dalje, te će posetioci imati ekskluzivnu priliku da čuju u čemu…


Sankcije Rusiji do septembra | TV KANAL 9 NOVI SAD\nNaslovna EMISIJE Sankcije Rusiji do septembra\nSankcije Rusiji do septembra\nVIDEO K9: Evropske sankcije Rusiji, koje ističu u martu treba produžiti do septembra, stoji u nacrtu zaključaka vanrednog zasedanja 28 sefova diplomatija Evropske unije koje je danas počelo u Briselu. Stav Grčke se još ne zna.\nRestriktivne mere koje su uvedene zbog narušavanja teritorijalnog integriteta i suvereniteta Ukrajine a potom proširene, treba produžiti do septembra ove godine, piše u nacrtu koji su za ministre pripremili ambasadori zemalja članica.\nU tekstu se navodi da se predstavnik jedne države ogradio od teksta, što se bez ikakve sumnje odnosi na Grčku.\nUkoliko ni novi ministar spoljnih poslova Grčke Nikos Kocias ne prihvati nacrt zaključaka, konačnu odluku ministri će prepustiti šefovima država i vlada koji treba da zasedaju u februaru.\nKocias se pre današnjeg sastanka katko obratio novinarima u Briselu i rekao da Grčka teži da se u Ukrajini “što pre vrati mir i stabilnost”, ali je izbegao da odgovori na direktno pitanje kakav je stav Grčke prema sankcijama.\nLitvanski ministar spoljnih poslova Linas Linčevičius rekao je da ne veruje da će prvi korak novoizabrane vlade biti da ugrozi jedinstvo Evrope. On je optužio Rusiju da je oružanom, obaveštajnom i logističkom podrškom proruskim aktivistima dovela do pogoršanja situacije na terenu.\nLitvanski ministar je izjavio da se jasno mora reći: “Rusija vodi rat protiv Ukrajine”.\nPrethodni tekstNadležnosti komunalne policije\nSledeći tekstDodeljene plakete za humanitarne akcije


Sredstva školama za nabavku nameštaja i računarske opreme – Moji Odzaci App\nSredstva školama za nabavku nameštaja i računarske opreme\nPokrajinski sekretarijat za obrazovanje, propise, upravu i nacionalne manjine – nacionalne zajednice objavio je rezultate konkursa za finansiranje i sufinansiranje nabavke opreme za ustanove osnovnog i srednjeg obrazovanja na teritoriji AP Vojvodine.\nSredstva su za nabavku nameštaja dodeljena osnovnim školama “Miroslav Antić” iz Odžaka i “Kosta Stamenković” iz Srpskog Miletića u iznosu od po 250.000 dinara, odnosno osnovnim školama “Nestor Žučni” iz Lalića, “Jožef Atila” iz Bogojeva i “Vuk Karadžić” iz Deronja u iznosu od po 240.000 dinara.\nSekretarijat je opredelio po 100.000 dinara za nabavku računarske opreme za osnovne škole “Branko Radičević” iz Odžaka, “Bora Stanković” iz Karavukova i “Marko Orešković” iz Bačkog Gračaca.\nGimnaziji i ekonomskoj školi “Jovan Jovanović Zmaj” iz Odžaka je dodeljeno 200.000 dinara za nabavku računarske opreme, dok je Tehnička škola Odžaci dobila 250.000 dinara za nabavku školskog nameštaja.\nNajsavremeniju opremu dobiće i tri putna prelaza na pruzi Novi Sad – Odžaci – Bogojevo\nPočinju prijave domaćinstava za program energetske sanacije u opštini Odžaci\nMozzart obukao fudbalere Tekstilca\nPriznanje od kolega za učitelja Boška Aralicu\nFebruarska zarada u opštini Odžaci na nivou januarske


Koronavirus (Covid-19) – aktuelne informacije i ponuda pomoći Austrijskog fonda za integraciju (Advertorial) - Info4alle – Sve o korona virusu u Austriji\nInformacije se kontinuirano ažuriraju i dopunjuju. Na web stranici Austrijskog fonda za integracije (ÖIF) pronaći ćete trenutne informacije i mjere zaštite od koronavirusa na sedamnaest jezika. Za migrante sa minimalnim znanjem njemačkog jezika najvažnije mjere dostupne su na sljedećim jezicima: arapski, albanski, bosansko/hrvatsko/srpski, kineski, njemački, engleski, francuski, kurdski, paštunski, poljski, rumunski, ruski, somalijski, turski, ukrajinski i mađarski.\nZa dodatne informacije i pitanja možete se obratiti zaposlenima u ÖIF na broj telefona +43 1/715-10-51-263. U linku u nastavku možete pronaći sve informacije: www.integrationsfonds.at/coronainfo\nÖIF portal za učenje jezika\nUčite jezik neprekidno od kuće. Široki spektar materijala za učenje njemačkog jezika dostupan je besplatno na mrežnoj platformi za učenje www.sprachportal.at. Pored vježbi, radnih listova i vježbi slušanja, na platformi ćete naći i nastavni časopis „Deutsch lernen“, materijale za djecu, kao i video-zapise, podržavajući tako učenike njemačkog jezika na različitim nivoima. Modeli testova za pripremu ispita takođe su dostupni na ovoj platformi. Svaki dan imate priliku da uz redovne kurseve njemačkog jezika učestvujete na besplatnim online kursevima njemačkog jezika na nivoima od A1 do B1.\nÖIF aplikacija „Moja integracija u Austriji“\nAplikacija „Moja integracija u Austriji“ vas podržava u pripremi za ÖIF ispite koristeći stvarna ispitna pitanja i simulacije. Sadržaj aplikacije dostupan je na arapskom, farsi, paštu i engleskom jeziku. Više informacija o besplatnoj aplikaciji možete pronaći na www.integrationsfonds.at/app.\nZajedno: projekat posjete školama\nAustrija dovodi ambasadore za integraciju u učionice. Kao i kod tradicionalnog pohađanja škole, oni sada pričaju vlastita iskustva vezana za integraciju sa učenicima na mreži i razgovaraju o tome šta je potrebno za dobar suživot prema motu „smanjiti predrasude, stvoriti motivaciju“. Više informacija možete pronaći na www.zusammen-oesterreich.at.\nPrethodni članakDrugi paket pomoći za bečke fijakere\nSljedeći članakKoliko ima smisla masovno testiranje na koronu?\nNajavljeno milijardu eura za pomoć austrijskim opštinama\nKogler najavio: Nastavljaju se fondovi za pomoć tokom korona-krize


Hašim Tači pozvao je danas, povodom hapšenja na severu Kosova, srpsku zajednicu da održi mir i da podrži, kako kaže, borbu protiv organizovanog kriminala.\nPritinski portal lajmi.net navodi da je Tači izneo tvrdnju da je "institucijama reda i zakona potrebno najveće poverenje i podrška čitavog društva u beskompromisnoj borbi protiv organizovanog kriminala, krijumčarenja i korupcije širom teritorije Kosova".\n(UŽIVO) UPAD ROSU NA SEVERU KOSOVA Ranjeno dvoje Srba, desetine uhapšenih, odjekuju pucnji, Vučić naredio PUNU BORBENU GOTOVOST VOJSKE\nOn takođe tvrdi da je današnja policijska operacija za "dobrobit svih građana, bez ikakvih razlika."\nPotsetimo, jedinice ROSU rano jutros upale su na sever Kosova i uhapsile 23 Srba. Severom Kosova dugo su odzvanjale sirene za uzbunu, u pojedinim delovima čuli su se pucnji, građani su kod Zubinog Potoka pravili barikade na putevima, koje su ROSU uništavale. U upadu je povređeno nekoliko srpskih državljana, a među narodom je zavladao strah.


M. K. 25. decembra 2017. 01:00\nFoto: Wikipedia/ Lošmi\nMinistarka građevinarstva Zorana Mihajlović izjavila je da je šest gradova predložilo lokacije za gradnju ukupno 20.295 jefitnih stanova.\nStanovi će biti građeni u Beogradu, Novom Sadu, Nišu, Kragujevcu, Kraljevu i Vranju i tim potpredsednice Mihajlović odmah posle Nove godine predložiće Radnoj grupi za gradnju ovih stanova lokacije na kojima u najkraćem roku može da počne gradnja, saopštilo je Ministarstvo građevinarstva, saobraćaja i infrastrukture.\n“U Beogradu postoji potreba za izgradnjom nešto više od 14.000 stanova za pripadnike snaga bezbednosti i gradska uprava predložila je pet lokacija za gradnju ovih stanova. Od svih lokacija smatramo da je najbolja u Banji Ovča na opštini Palulula koja bi mogla da bude pripremljena za gradnju u prvoj polovini 2018. Ovde bi moglo se se izgradi oko 2.000 stanova, što bi bila prva faza gradnje svih potrebnih stanova u Beogradu”, kaže Mihajlovićeva.\nNovi Sad, u kome postoji potreba za izgradnjom 1.800 stanova, predložio je četiri lokacije za gradnju jefitnih stanova: Sajlovo, Jugovićevo, Paragovo i Mišeluk 2.\n“Sve predložene lokacije u Novom Sadu su prihvatljive, delimično su opremljene i potrebno je uložiti u komunalnu infrastrukturu. Izgradnja može početi na jednoj ili više lokacije istovremeno u drugoj polovini sledeće godine”, navodi Mihajlovićeva.\nCene stanova nezaustavljivo rastu, najskuplji stanovi se prvi prodaju\nJEFTINO: U ovom gradu možete kupiti kuću po 370 € po kvadratu\nU Srbiji se stanovi i garaže prodaju za astronomske cifre, najskuplji…\nU Nišu je planirana gradnja oko 2.000 stanova, a grad je predložio da se oni grade na prostoru kasarne Knjaz Mihajlo. Međutim, nakon ovog predloga stigla je informacija da se na ovoj lokaciji nalazi arheološko nalazište koje bi usporilo ili onemogućilo izgradnju, tako da će grad Niš predložiti novu lokaciju za jeftine stanove.\nKragujevac ima potrebu za gradnjom 533 jefitna stana. Grad je predložio da se svi stanovi izgrade u naselju Denino brdo, ali je potrebno da se uložili dosta novca u komunalno opremanje ove lokacije, navodi se u saopštenju.\nLokalna vlast u Kraljevu odredila je samo jednu lokaciju, Voćareve livade u naselju Ribnica, na kojoj se može izgraditi oko 1.000 jefintih stanova, koliko je i potrebno za pripadnike snaga bezbednosti Srbije u ovom gradu. I na ovoj lokaciji potrebno je izgraditi nove saobraćajnice i ostalu komunalnu infrastrukturu.\nVranje je predložilo šest potencijalnih lokacija za izgradnju jeftinih nešto više od 800 stanova kolike su potrebe za vojsku i policiju.\n„Pošto smo pregledali dokumentaciju, u Vranju se u prvoj polovini 2018. može krenuti u gradnju stanova na tri lokacije na kojima bi mogli da se izgrade svi stanovi za potrebe naših snaga bezbednosti”, kaže potpredsednica Vlade.


Merkelova protiv istopolnog braka – mojKontakt portal – Radio Televizija Kontakt\nMerkelova protiv istopolnog braka\nBy Jelena Đurović / 30. 06. 2017.\nNjemački kancelar Angela Merkel izjavila je danas da je glasala protiv legalizacije istopolnog braka, imajući u vidu lični stav da je to zajednica muškarca i žene, ali da se nada da će odluka parlamenta dovesti do jačanja društvene kohezije.\n“Za mene, brak u Osnovnom zakonu je zajednica muškarca i žene i zato sam danas glasala protiv prijedloga ovog zakona”, rekla je Merkelova novinarima neposredno nakon glasanja u kojem je reforma usvojena sa 393 glasova “za” i 226 “protiv”.\nParlament je legalizovao istopolni brak nakon što je Merkelova ranije rekla da poslanici iz njene konzervativne stranke mogu da glasaju o ovom pitanju “po svojoj savjesti”, a ne na osnovu partijske politike.\n“Nadam se da će današnje glasanje ne samo promovisati poštovanje među različitim mišljenjima, nego i da će osnažiti društvenu koheziju i mir”, rekla je Merkelova.\nSve spremno za 22. Petrovdanski padobranski kup\nRadojičić potpisao ugovor o donaciji dječijih igrališta


Pozitivniji tonovi na relaciji Brisel - Atina\nGrčki premijer Aleksis Cipras i predsednik Evropske komisije Žan-Klod Junker prilikom ranijeg susreta u Briselu, 4. februara 2015.\nDanas je u posjeti Briselu ponovo boravio grčki premijer, Aleksis Cipras. Posjeta dolazli nakon teških riječi koje su se čule na relaciji Grčka - evropski kreditori i koje su udaljile stavove dvije strane oko mogućeg rješenja dužničke krize.Nakon posjete ipak su preovladali umirujući tonovi.\nNIko nije očekivao da će rješenje grčke krize biti lako, ali malo ih je očekivalo da će biti i ovako teško. Posljednjih dana su razmijenjene teške riječi i prijetnje na relaciji Grčka i, posebno, najveći grčki kreditor u EU, Njemačka, što nikako nije doprinos rješavanju problema. Rezultat - tek od srijede se o Briselu i u Atini počelo ozbiljno raditi na planu šta raditi kako bi u teško stečena četori mjeseca Grčka stala na svoje noge. Evropski parlament nudi pomoć.\n"Razgovarali smo o tome da treba da ostanu u kontaktu EP, grčka vlada i Evropska komisija o stvaranju posebnog plana za Grčku, plana investicija i razvoja, sa održivim programom razvoja i zapošljavanja za naredna četriri mjeseca jer mislim da prije juna moramo da pokažemo da postoje mogućnosti i prilike da investiranje i zapošljavanje u Grčkoj. Na to ćemo biti fokusirani već narednih dana," poručio je predsjednik Evropskog parlamenta, Martin Šulc.\nGrčki premijer Cipras rekao je da misli da je sada vrijeme da se razgovara o budućnosti, ali da budućnost sa 60 odsto nezaposlenih mladih ljudi u Grčkoj nije budućnost:\n„Zato mislim da je snažna poruka neših razgovora ovdje u Briselu: vrijeme je da Grcima ne dajemo samo poruku- primjenite, primjenite, primjenite, obaveze, obaveze i samo obaveze, već i to da će evropske institucije pokazati solidarnost u ovoj veoma lošoj situaciji na socijalnom nivou."\nKomunikacija na relaciji Evropska komisija - kabinet grčkog premijera nikada nije bila tako učestala kao ovih dana. Razlog je jednostavan: i jedni i drugi traže rješenje kako, uglavnom Evropljanima, vratiti 240 milijardi i povratiti povjerenje kreditora u Grčku.\nPredsjednik Evropske komisije, Žan-Klod Junker rekao je da želi da bude od pomoći:\n"Želim da budem od pomoći, kao i Komisija, ali Evropska komisija nije ključni igrač ovdje. Sve odluke koje treba da budu donijete, treba da budu donijete od strane eurogrupe. NIsam zadovoljan razvojem stvari proteklih sedmica, ne mislim da smo načinili dovoljan napredak, ali ćemo nastojati da pokrenemo stvari prema uspješnom zaključenju."\n"Optimista sam da imamo pilitičku volju da uskoro nadjemo rješenja za naše zajedničke probleme. I snažno vjerujem da tamo gdje ima političke volje, sve je moguće," uzvratio je Cipras.\nOčito, biće potrebno još dosta dobre volje i strpljenja dvije strane da se riješi grčka kriza. Ona bi, ako ima išta pozitivno u svemu ovome, trebalo da bude biti škola ne samo za Atinu, već i za Brisel.


Miloš Mitrović | 13. dec 2020.\nU poslednjih osam godina pokazuje se značajan pad integriteta medija u Srbiji u poređenju sa prosečnim integritetom medija u Evropi.\nSličan pad zabeležen je u Mađarskoj i Poljskoj, dve zemlje za koje su naši indeksi, zajedno sa Srbijom, registrovali trend demokratskog nazadovanja, kaže za Danas Nana Kalandadze iz Međunarodnog instituta za demokratiju i izbornu pomoć (IDEA), čije je sedište u Stokholmu.\nKalandadze objašnjava da je medijski integritet posebno važan kada je reč o Indeksima globalnog stanja demokratije koje meri organizacija za koju radi.\n– Definišemo ga kao nivo do kojeg medijski pejzaž nudi različitost i kritičko izveštavanje o političkim temama – navodi naša sagovornica, dodajući da je pogoršanje medijske slike element koji često ide uz druge karakteristike opadajućeg kvaliteta demokratije. Druge karakteristike obuhvataju slabljenje sistema demokratske kontrole i ravnoteže, posebno kada je reč o izvršnoj vlasti, umanjene uloge parlamentarnog i sudskog nadzora, napade na integritet civilnog društva… Ovi, a posebno izazovi u vezi sa medijskim ambijentom pomenuti su kao predmet zabrinutosti u izveštaju Evropske komisije o Srbiji iz oktobra 2020, ističe Kalandadze. IDEA je ove nedelje objavila izveštaj o tome kako su demokratije širom sveta bile pogođene pandemijom kovida-19.\nIDEA Medijske slobode\n← Saradnja kineskih i evropskih medija\nJelena Zorić dobitnica nagrade „Aleksandar Tijanić“ →


Održana 4. redovna sjednica Vlade TK – SodaLIVE.ba | Lukavački info portal\nVlada Tuzlanskog kantona dala je saglasnost na Plan proljetne sjetve. Ovim planom predviđeno je da se žitaricama, povrtnim industrijskim i krmnim biljem na području Tuzlanskog kantona zasije 48.686 ha površine, što je za 127,5 ha ili 0,26% više nego u protekloj godini.\nPlan proljetne sjetve u općinama Doboj Istok, Gračanica, Gradačac, Kalesija, Lukavac, Teočak i Živinice, nešto je veći u odnosu na 2010. Godinu, dok je u ostalim općinama došlo do smanjenja plana sjetvenih površina. Da bi realizacija proljetne sjetve bila uspješna potrebno je obezbijediti količine repromaterijala utvrđene na bazi planske strukture sjetvenih površina na području Tuzlanskog kantona i normativa potrebnog repromaterijala za pojedine kulture, te je za realizaciju plana potrebno obezbijediti sredstva u iznosu od 68.653.318 KM. Također, kako se navodi u Planu, u cilju ostvarenja Plana potrebno je obezbijediti i preduslove kao što su kvalitetno sjeme i sadni materijal sa odgovarajućim porijeklom, certifikatom fitopatološkim uvjerenjem i sortnoj čistoći, mineralno đubrivo, zaštitna sredstva gorivo i mazivo, te pronaći novčana sredstva i plasirati ih putem kredita ih uz odgovarajuću kamatnu stopu i povoljan grace period.


Karcher DS 5800 usisivač cena, cene Srbija, prodaja Beograd Novi Sad Niš\nKarcher DS 5800 usisivač cene\nKarcher DS5800 - Ulazna snaga W 900, Vodeni filter l 1, 7, Radijus delovanja m 10, 2, Priključni kabl m 6, 5, Dimenzije (D x Š x V) mm 535 × 289 × 345, Usisno crevo, dužina m 2, 1, Praktičan položaj za odlaganje Komad 3... specifikacija\ncena 41.800,00 din | prodavnica (1)\nUlazna snaga W 900, Vodeni filter l 1, 7, Radijus delovanja m 10, 2, Priključni kabl m 6, 5, Dim. (D x Š x V) mm 535 × 289 × 345, Usisno crevo, dužina m 2, 1, Praktičan položaj za odlaganje Komad 3\nElectrolux ZUS8ALERGY usisivač\nEPonuda nije internet prodavnica već Vam omogućava da brzo i lako nađete Karcher DS 5800 usisivač po najjeftinijoj ceni. Naš cilj je da kupci budu što bolje informisani o ponudi Karcher usisivač DS 5800 na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Karcher Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Karcher DS 5800 usisivač sa PRODAVCEM. EPonuda ne može da garantuje potpunu tačnost specifikacije i slika za Karcher DS 5800 usisivač. Pre kupovine, podatke za Karcher usisivač DS 5800 proverite na sajtu PROIZVOĐAČA.


James Bond „No Time To Die“ je ponovo odložen - Muški magazin - trendovi, fitness, lifestyle, saveti, devojke...\nPoslednji film u kojem će Danijel Kreg tumačiti agenta 007, odložen je po treći put. Kao što je očekivano krivac je pandemija korona virusa koja sprečava da se film završi i finalizuje.\n„Snimanje je završeno, ali jednostavno nam treba dosta više vremena da sve sklopimo i namontiramo, jer su uslovi za rad pakleni“, rekli su producenti filma. Film je prvobitno trebalo da bude premijerno prikazan 2.aprila, ali sada je rečeno da će se njegova premijera pomeriti za 8. oktobar.\nFilm je koštao 200 miliona dolara, što ga čini jednim od najskupljih Bond filmova u franšizi. Producenti se nadaju da će film uspeti da povrati uložen novac. Očekuje se da će film biti dostupan u bioskopima, u zemljama gde korona nije toliko jaka, a da će takođe biti premijerno prikazan i na striming platformama.


Vesti online / Sport / Fudbal / Ušao u istoriju: Napadač Sautemptona postigao najbrži gol ikada (VIDEO)\nUšao u istoriju: Napadač Sautemptona postigao najbrži gol ikada (VIDEO)\nŠejn Long je postigao najbrži pogodak ikada u najelitnijem rangu engleskog fudbala.\nŠejn Long ušao u istoriju\nNapadaču "svetaca" je za to bilo potrebno samo šest sekundi.\nPremier League'de en erken atılan gol #ShaneLong pic.twitter.com/DAioN2FKFI — Yakup Dinler (@YakupDinler) 23. април 2019.\nDomaći su krenuli sa centra. Lopta je došla do štopera Votforda, koji je pogodio Longa, ovaj je izašao jedan na jedan sa golmanom i lako je završio akciju.\nŠejn Long je ovim dostignućem iza sebe ostavio Ledlija Kinga koji je dao gol za 9,82 sekunde, potoma Alana Širera (10,52) i Kristijana Eriksena (10,54).\nFUDBAL Votford ima 3 od 3 prvi put u poslednje dve decenije\nFUDBAL Maneova "štikla" čak s penala podigla Enfild na noge (VIDEO)\nFUDBAL Premijer liga: Siti gazi, Tadićevi "sveci" u nokdaunu\nFUDBAL Premijer liga: Velbek vodio Arsenal do pobede, timovi završili sa desetoricom (VIDEO)


Sa sastanka Osmanijeve i Lobezu (Foto PredsedniÅ¡tvo Kosova)\nOsmanijeva je to naglasila u razgovoru sa ambasadorkom Holandije na Kosovu Karin Lobezu.\nKosovska predsednica je kazala da je "red da EU održi datu reč prema građanima Kosova što se tiče liberalizacije viza".\nOsmani je istakla da je Kosovo načinilo ključne korake u vladavini prava i stvaranju pogodne klime za strane investitore.\nNa sastanku se diskutovalo se i o događanjima u regionu i potrebi integrisanja država iz regiona Zapadnog Balkana u EU, ali i o ekonomskoj saradnji Holandije i Kosova, kao i o borbi protiv pandemije.\nAmbasadorka Lobezu je predala predsednici Kosova telegram čestitke od kralja Holandije Viliama Aleksandera povodom 14. godišnjice od proglašenja nezavisnosti.\n29.06.2022 Kancelarija za KiM: Načelniku Kosovsko-pomoravskog okruga oštećen automobil (368)


Zvukom do posla za slepe mlade osobe - Pokazivač\nFoto: Dimitrije Radojičić\nNezaposlenost je rešena bar za deo mladih slepih mladih osoba uz ideju Željke Milošević, korišćenjem mogućnosti dizajna zvuka i muzike. Ovo je drugi deo projekta koji ona organizuje, odnosno, nastavak istoimenog projekta koji je sproveden tokom 2017. godine. „Use sound to watch around II“ u organizaciji udruženja „Kulturni centar mladih Vojvodine“ je dugoročni internacionalni projekat u okviru programa „Erasmus+“ i finansiran je od strane Evropske komisije.\nIdeja je da se učesnici edukuju o mogućnostima dizajna zvuka i muzike, kao i o metodama i tehnikama koje ove oblasti pružaju sa ciljem da se smanji broj nezaposlenosti kod slepih mladih. Kroz niz predavanja, radionica i simulacija procesa učesnici će steći neophodna znanja i primeniti ih kasnije u svojim lokalnim zajednicama. Najviše će se raditi na temu radija, radiofonskih dela i stock audija – prodaje zvukova i muzike na internetu za razne potrebe.\nU okviru ovog projekta izgradiće se internacionalna stock platforma koja će služiti slepim osobama za prodaju audio fajlova, ali i za ponudu usluga koje obavljaju u oblasti zvuka, što će omogućiti njihovo angažovanje od strane poslodavaca iz bilo kog dela sveta.\nFoto: Boris Radivojkov\nOvaj projekat se sastoji iz tri aktivnosti: prva aktivnost u vidu trening kursa održaće se u Novom Sadu u periodu od 8. do 16. februara 2019. godine. Na ovoj aktivnosti učesnici će putem neformalne edukacije dobiti i razmeniti znanja iz oblasti dizajna zvuka i muzike kao i na temu zapošljavanja, preduzetništva i pisanja projekata ali i razmatrati ideje vezane za samu izgradnju internet platforme.\nDruga aktivnost se odnosi na inicijativu učesnika sa ciljem da u pomenutim zemljama promovišu projekat kao i da organizuju konkretne akcije (predavanja, radionice, prezentacije), kako bi stečeno znanje i mogućnosti na prvoj aktivnosti preneli što većem broju ljudi, a posebno slepim osobama. Takođe, oni će aktivno raditi i na testiranju platforme i podsticanju slepih osoba da kreiraju profile na istoj i da kače što veći broj svojih radova.\nTreća aktivnost se organizuje u Bugarskoj u septembru 2019. godine na kojoj će se isti učesnici okupiti da evaluiraju postignute rezultate i uspeh projekta.\nViše informacija o samom projektu možete naći na ovom linku: http://www.kcmv.udruzenje.org/use_sound_to_watch_around_2/activity_1.html\nPrethodni tekstStefan Simić – Glad za ženom (Govori: Mile Vasiljević)\nSledeći tekstOni su dobitnici ovogodišnje Andrićeve nagrade


Protesti u Španiji protiv mera štednje\nProtesti protiv oštrih mera štednje su juče održani širom Evrope, a najveći broj demonstranata se okupio u Španiji i Mađarskoj. Desetine hiljada demonstranata su se okupile u Barseloni i drugim španskim gradovima, da obeleže prvu godišnjicu takozvanog pokreta „ogorčenih“.\nDemonstrant Migel Anhel kaže da je najveći uspeh tog pokreta to što održava probleme u vidokrugu javnosti. „Naš najveći uspeh i cilj je da budemo na ulicama, da mobilišemo ljude i nastavimo da ih uključujemo i predstavljamo nešto u ovom pokretu“, rekao je Migel Anhel. Mnogi Španci smatraju da oštre mere štednje ne dorinose poboljšanju ekonomije, da je nezaposlenost i dalje rekordno visoka i da su ugroženi i zdravsto i obrazovanje.\nDemonstracije protiv vlade su održane i u Budimpešti. Pristalice ekstremno desničarske partije Jobik su protestovale protiv vladine ekonomske politike, koja obuhvata i povećanje poreza i druge mere štednje. Pojedini demonstranti su nosili tranasparente sa parolama protiv Evropske unije, tvrdeći da vlada, od ulaska Mađarske u evropski blok, prodaje zemlju multinacionalnim korporacijama i stranim bankama.


► Kisić Tepavčević: Ne ograničavamo slobodu kretanja turista\n"Apsolutno nije cilj da se evidentiraju oni koji su boravili u van Srbije, niti kaznena politika. Nadzor ne uključuje ograničenje slobode kretanja", rekla je Kisić za Radio televiziju Srbije.\nPrema njenim rečima, samo se pomaže svima koji su bili u zonama visokog rizika time što mi se ukazuje na šta da obrate pažnju, "da osluškuju više sebe u tom narednom periodu, da im zdravstveni sistem bude dostupan čim se pojave simptom bolesti".\n"Kod nas je u ovom momentu dosta stabilnija epidemiloška situacija nego u većini zemalja Evrope, ali znamo da to vrlo brzo može da se promeni i zato smo apelovali na naše građane koji se nalaze u zonama visokog rizika da se vrate", rekla je Tepavčević.\nOna je naglasila i da građani koji u Srbiji idu na različita slavlja i okupljanja moraju da shvate da su pod visokim rizikom od zaražavanja koronavirusom.\n"To je nešto što moramo da izbegavamo, znam da je ovo nepopularno da se kaže ali to su činjenice", naglasila je Tepavčević.


Zvezda dočekuje Spartak, Partizan u Nišu - Sportske.net\nZvezda dočekuje Spartak, Partizan u Nišu\nUtakmicama 28. kola u petak i subotu se, nakon dvonedeljne pauze, nastavlja takmičenje u fudbalskoj Super ligi Srbije, Crvena zvezda dočekuje Spartak, dok Partizan gostuje u Nišu ekipi Radničkog.\nVoša dobila sumu i rok do kada mora da plati za dobijanje evrolicence!Bio je jedan od najzaslužnijih za zlato na Novom Zelandu, od danas je u Zvezdi!Ristić se ponovo oglasio o Espanjolu!Milić nema dilemu: ''Zvezda najkvalitetnija ekipa u zemlji!''Grof oduševljen: ''Džoniju su Zvezdina vrata širom otvorena''\nPrvi meč 28. kola igra se danas od 17.00 u Gornjem Milanovcu gde domaći Metalac dočekuje ekipu Čukaričkog, dok su svi ostali mečevi na programu sutra.\nI za Metalac i za Čukarički pobeda i tri boda u današnjem duelu su imperativ. Metalcu su potrebni bodovi jer se nalazi u zoni koja nikako ne garantuje opstanak u ligi, dok se Čukarički bori za plasman u plej-of.\nEkipa iz Gornjeg Milanovca je vezala četiri poraza i trenutno je na 12. mestu na tabeli sa 26 bodova.\nČukarički je, na drugoj strani, u prethodnom kolu poražen od Zvezde na svom terenu i deseti je na tabeli 33 boda, odnosno ima četiri boda manje od Voždovca i Spartaka.\nLider šampionata, ekipa Crvene zvezde sutra od 16.00 na stadionu "Rajko Mitić" dočekuje subotički Spartak.\nCrveno-beli su u prolećnom delu domaćeg šampionata upisali pet pobeda i jedan remi i prvi su na tabeli sa 70 bodova, odnosno imaju šest više od drugoplasiranog Partizana.\nSpartak vodi veliku borbu za plasman u plej-of, a u prethodnom kolu je slavio protiv Borca. Subotička ekipa je na osmom mestu sa 37 bodova, koliko ima i devetoplasirani Voždovac.\nDerbi meč 28. kola igra se sutra od 18.30 u Nišu gde domaći Radnički na Čairu dočekuje Partizan.\nNišlije su nakon poraza na startu prolećnog dela šampionata uspele da ostvare četiri pobede i jedan remi, a u duel s Partizanom ulaze posle pobede nad Bačkom. Radnički je peti na tabeli Super lige sa 43 boda, koliko je do sada sakupio i petoplasirani Napredak.\nIzabranici Marka Nikolića su u odličnoj formi, upisali su pet pobeda i jedan remi na startu prolećnog dela sezone, a u prethodnom kolu su bili ubedljivi protiv Voždovca.\nPartizan je drugi na tabeli sa 64 boda, ima šest manje od prvoplasirane Crvene zvezde.\nParovi 28. kola Super lige Srbije:\nMetalac - Čukarički (17.00)\nCrvena zvezda - Spartak (16.00)\nRadnički Niš - Partizan (18.30)


Kreće izvoz opasnih materija iz kruga HAK1 u Tuzli - Istinomjer\nKreće izvoz opasnih materija iz kruga HAK1 u Tuzli\nProblemom odlaganja čvrstog otpada u Bosni i Hercegovini Istinomjer se već duže vrijeme kontinuirano bavi. Između ostalog, pisali smo o deponiji Uborak kod Mostara, nelegalno deponovanim 300 tona tekstilnog otpada na teritoriji opštine Drvar, curenju cezija-137 na području opštine Ilidža, izostanku izgradnje reciklažnog dvorišta u Ilijašu te problemima u vezi s Regionalnim centrom za upravljanje otpadom – Smiljevići.\nJedan od primjera gdje u posljednje vrijeme nadležne institucije poduzimaju konkretne korake na rješavanju uklanjanja čvrstog i za okolinu opasnog otpada je onaj koji se odnosi na krug nekadašnjih fabrika HAK1 i HAK2 u Tuzli, na šta smo skrenuli pažnju početkom juna ove godine u analizi Novi pokušaj rješavanja problema toksičnog otpada u industrijskoj zoni u Tuzli.\nPodsjećamo da je polovinom maja ove godine na toj lokaciji započeto otkopavanje nepropisno odloženog toksičnog industrijskog otpada, a ministar prostornog uređenja i zaštite okoline u Vladi Tuzlanskog kantona (TK) Zvjezdan Karadžin tom prilikom je podsjetio da se radi o površini deponije od 800 do 1.000 m2, te da će se u narednom periodu konačno utvrditi i stvarni razmjer problema:\nZvjezdan Karadžin, 17.5.2021.\nNaš je cilj da ustanovimo, osim kruksa, s kakvim se to još zaostalim supstancama i problemima suočavamo u industrijskom krugu grada Tuzle, dodao je tada Karadžin, najavivši definisanje daljnih koraka u cilju rješavanja ovog problema.\nPrema preliminarnim procjenama ministra Karadžina, radi se o hiljadama tona koje ujedno oslikavaju i nemar onih koji su ’80-ih godina, kada je nastajao ovaj otpad, vodili proizvodnju u ovim fabrikama.\nNakon što je potvrđeno prisustvo velikih količina opasnog otpada u navedenoj industrijskoj zoni, iz resornog ministarstva istaknuto je da su hemijskom analizom, uz kruks, utvrđene i povećane količine hlora u iznosu od tri posto, zbog čega spaljivanje opasnog otpada neće moći biti izvršeno u spalionici fabrike cementa u Lukavcu, te da je realna opcija odvoz i spaljivanje otpada u inostranstvu:\nMinistarstvo prostornog uređenja i zaštite okolice TK, 1.6.2021.\nU skladu s najavama, na zvaničnoj stranici Vlade TK 23.8.2021. godine potvrđeno je da će poljska firma Organika izdvojiti sredstva u iznosu od 250.000 KM za čišćenje kruga nekadašnje fabrike HAK 1 od opasnih materija, koje su uglavnom uskladištene u bačvama na nepropisan način, te da će na taj način biti omogućen izvoz 150 tona opasnih materija iz industrijske zone Tuzle.\nTo je plod napora koje je uložila Vlada TK preko resornog ministarstva i napora federalne inspektorice Maide Bešlagić. Tim smo združenim pritiskom uspjeli da pokrenemo s mrtve tačke pitanje uklanjanja opasnog otpada, pitanje koje stoji na tapetu nekih 13 godina.\nZvjezdan Karadžin, 23.8.2021.\nOsim toga, navodi se, pored ostalog, u saopštenju Vlade, potpisan je i ugovor s firmom Kemokop d.o.o. koja će biti zadužena da iz kruga HAK1 izveze otpad i otpadne materije koje se nalaze u krugu fabrike, te su i intenzivirane aktivnosti, prema riječima ministra Karadžina, na čišćenju naslaga žive u dubljim slojevima tla, ispod pogona elektrolize.\nU narednom periodu, uz pomoć Programa Ujedinjenih nacija za zaštitu životne sredine (UNEP), najavljeno je daljnje istraživanju dubljih slojeva tla i postojanja žive:\nPreko krovne okolinske agencije u svijetu (UNEP) uspio sam da dođem do ljudi koji odgovorni za uklanjanje žive, preko mediteranskog programa i dostavio sam im sve podatke vezano za HAK1.\nNa kraju je navedeno da u Ministarstvu prostornog uređenja i zaštite okolice TK nastavljaju i apliciranjem u Federalnom fondu za zaštitu okoliša za sredstva za izradu studije uticaja na okoliš za uklanjanje kruksa.\nOvaj primjer pokazuje da se ovakva vrsta problema može rješavati samo uz puno zalaganje nadležnih institucija. Samo takav pristup svih nivoa vlasti može dugoročno polučiti dobre rezultate kada je rješavanje problema čvrstog otpada u BiH u pitanju.\nPodsjećamo, jedno od relevantnih istraživanja koje je proveo i čije je rezultate početkom 2019. godine objavio Centar civilnih inicijativa (CCI) ukazuju na to da je samo na području Federacija BiH evidentirano preko 1.300 lokaliteta divljih deponija na kojima je deponovano oko 4.715.780 m3 otpada, dok neke procjene govore u prilog tome da se na cjelokupnoj teritoriji BiH broj divljih deponija kreće i do 10.000.


Huawei prodaje električne automobile – Sandžaklija\nHuawei prodaje električne automobile\nNa 19. Šangajskoj međunarodnoj izložbi automobilske industrije, kompanija Huawei je objavila da je kineska automobilska kompanija SERES lansirala električno vozilo proširenog dometa – novi SERES SF5, koji će biti dostupan u vodećim Huawei prodavnicama širom Kine.\nKao odgovor na nedoumice korisnika kada je reč o punjenju i dometu električnih vozila, Huawei i SERES stvorili su novi sistem proširenja dometa električnog pogona. Opremljen HUAWEI DriveONE tri-u-jedan električnim pogonom, sistem pruža performanse kupea svetske klase. Novi SERES SF5 nudi fleksibilnost za korisnike, sa dometom od 180 km u električnom režimu kako bi se zadovoljile potrebe svakodnevnih gradskih putovanja, i dometom od preko 1.000 km u režimu proširenog dometa za putnike koji prelaze velike razdaljine.\nMogućnosti visokih performansi mogu se pohvaliti ubrzanjem od 0-100 km/h za 4,68 sekundi. Performansama vozila pomažu i aluminijumska šasija male težine, kuglični ležajevi sa dodirom u četiri tačke sa prednjim vešanjem i dvostrukim nosačem i trapezoidno viševezno zadnje vešanje. Ovo pruža novom SF5 zverske performanse, omogućavajući brže ubrzanje, istovremeno pružajući stabilniju kontrolu nagiba i vrhunsku absorpciju udara.\nHUAWEI HiCar rešenja omogućavaju korisnicima da na centralnu kontrolnu tablu vozila neometano prebacuju svoje mobilne aplikacije, pružajući im mogućnost da bilo kada i bilo gde pristupe navigaciji, muzici i drugim sadržajima. Ovaj kupe automobil svetske klase omogućava potpuno novo korističko iskustvo: reprodukcija muzike sa vašeg telefona može se bez prekida nastaviti kada uđete u automobil.\nTakođe, tu je i interaktivna kontrola glasom, koja korisnicima dozvoljava da se fokusiraju isključivo na vožnju. HUAWEI HiCar može se povezati i sa drugim pametnim uređajima, tako da korisnici iz automobila mogu sa savršenom lakoćom da uključe klima uređaj, pametni ekran ili druge povezane uređaje u svom domu.


Led Rasveta - Adamović Global\n021 400 521 | Rodoljuba Čolakovića 6A, Novi Sad\nA) LED svetiljke za uličnu rasvetu\nB) Urbane LED svetiljke\nLed svetiljke za kandelabere\nC) LED svetiljke za hale\nD) LED svetiljke za sportske objekte\nE) Dekorativne led svetiljke za fasade\nF) LED reflektori\nG) LED svetiljke za unutrašnje osvetljenje\nH) Namenski kreirane led svetiljke\nI) Solarne LED svetiljke\nAdamović Global nudi 9 različitih grupa proizvoda sa preko 100 različitih tipova svetiljki pogodnih kako za unutrašnje, tako i za spoljašnje osvetljenje.\nPogledajte neke od realizovanih projekata\nPovećanje energetske efikasnosti u smislu uštede energije u rasveti dovodi, pre svega, do uštede u energiji i novcu a zatim i do poboljšanja pouzdanosti i performansi sistema za rasvetu.\nSmanjenjem nepotrebnih gubitaka smanjuje se i potreba za proizvodnjom energije a samim tim i smanjuje se i emisija CO2 i drugih štetnih materija u atmosferu.\nSmanjenje emisije CO2 u atmosferu predstavlja obavezu i po protokolu o klimatskim promenama potpisanim u Kjotou 1997. godine po kom su zemlje EU trebale u periodu od 2008 do 2012 smanjiti emisiju štetnih sastojaka za najmanje 8 % u odnosu na nivo iz 1990-e godine.\nPosmatrano iz tog aspekta, LED osvetljenje postaje sve interesantnije za primenu u različitim oblastima.\nOsnovne prednosti LED tehnologije su sledeće:\nProizvodi sa LED izvorima svetlosti najnovije generacije, koje koristimo u našim svetiljkama, imaju radni vek i preko 100.000 radnih sati nakon čega svetlosni fluks ne pada za više od 30% za razliku od proizvoda sa živinim i natrijumovim izvorima svetlosti čiji se radni vek procenjuje na 8.000, odnosno 16.000 radnih sati respektivno.\nZahvaljujući garantnom roku od tri, pet, sedam pa čak i deset godina koje proizvođači LED svetiljki nude, praktično je omogućen rad bez ikakvog održavanja.\nVećina proizvoda sa LED izvorima svetlosti pokazuje izuzetne radne osobine i pri niskim temperaturama.\nProizvodi sa LED izvorima svetlosti uglavnom imaju mogućnost dimovanja i daljinskog upravljanja te su izuzetno pogodni za primenu u takozvanim „pametnim gradovima“ što i jeste jedan od ciljeva modernih gradova, čime se postižu dodatne uštede.\nLED svetiljke su izuzetno pogodne za intenzivno korišćenje, ne zrače toplotu u pravcu emitovanja svetlosti, ne postoji opasnost od infracrvenog ili ultraljubičastog zračenja i slično.\nDugogodišnjom saradnjom sa renomiranim svetskim proizvodjačima iz oblasti LED rasvete, kao i sa Fakultetom tehničkih nauka u Novom Sadu, u mogućnosti smo da ponudimo najkvalitetnije LED svetiljke i rasvetna tela, kao i da pružimo usluge snimanja postojećeg stanja rasvete sa merenjem nivoa osvetljaja, izradu analize mogućnosti sa predloženim rešenjima, izradu idejnog, glavnog i projekta izvedenog stanja, isporuku i zamenu svetiljki, puštanje u rad, rekonstrukciju postojećih svetiljki, projektovanje i implementaciju daljinskog sistema upravljanja.\nPosebno je važno napomenuti i to da su praktično svi proizvodi usklađeni sa potrebama i zahtevima kupca te da ih je moguće isporučiti u nestandardnim oblicima kućišta.\nLED svetiljke za uličnu rasvetuProizvodi iz ove grupe namenjeni su za javnu rasvetu (osvetljenje ulica i puteva, biciklističkih i pešačkih staza i slično).\nUrbane LED svetiljkeProizvodi iz ove grupe namenjeni su za dekorativno osvetljenje parkovskih površina, gradskih trgova, pešačkih zona i slično.\nLED svetiljke za haleProizvodi iz ove grupe namenjeni su za unutrašnje osvetljenje proizvodnih, poslovnih i sportskih hala pri čemu se uvek postavljaju na plafon ili odgovarajuće nosače a osvetljavaju donji deo hale (pod).\nLED svetiljke za sportske objekteProizvodi iz ove grupe su namenjeni za opremanje stadiona, sportskih hala, školskih sportskih sala, sportskih terena na otvorenom i u balonima za tenis, futsal, rukomet, odbojku, košarku, bazene…\nDekorativne LED svetiljke za fasadeProizvodi iz ove grupe namenjeni su za dekorativno osvetljenje kulturno-istorijskih spomenika, objekata od posebnog značaja, gradskih trgova i slično.\nLED reflektoriProizvodi iz ove grupe namenjeni su prvenstveno za spoljašnje osvetljenje (osvetljenje objekata i prilaza objektima, osvetljenje manjih sportskih terena) ali se mogu iskoristiti i za unutrašnje osvetljenje (sportske hale, proizvodne sale, sale za proslave i slično).\nLED svetiljke za unutrašnje osvetljenjeProizvodi iz ove grupe namenjeni su za unutrašnju rasvetu u institucijama (upravne zgrade, bolnice, škole, muzeji, objekti kulture, sporta), poslovnim objektima (kancelarije, prodavnice, apoteke, saloni, tržni centri), domaćinstvima...\nNamenski kreirane LED svetiljkePrema posebnim zahtevima kupca moguće je kreirati svetiljke sa posebnim oblicima kućišta, na primer, za benzinske stanice.\nSolarne LED svetiljkeProizvodi iz ove grupe su namenjeni za osvetljenje objekata van mreže elektrosnabdevanja, kao i za objekte koje treba posebno osvetliti kao što su pešački prelazi, dvorišta škola, bolnica i drugih institucija.\nSva prava zadržana © 2016


KNEŽEVIĆ: Opozicija više želi da sačuva Krivokapićevu fotelju nego da smijeni Đukanovića – DNP\nLider Demokratske narodne partije (DNP) i član Predsjedništva Demokratskog fronta (DF) Milan Knežević, kazao je u razgovoru za Portal Analitika da je DF pozivajući ostatak opozicije da im se pridruži u organizaciji protesta jasno poslao poruku da je spreman da zajedno izvrše pritisak na premijera Mila Đukanovića, kako bi došli do formiranja prelazne vlade.\n“Ali, ono što je simptomatično jeste da dio opozicije više želi da sačuva fotelju Ranka Krivokapića, nego da zajedno sa DF-om organizuje proteste koji bi doveli do demokratske smjene Vlade Mila Đukanovića. Ne postoji opozicioni birač, ma kojoj političkoj partiji pripadao, kome se može objasniti da je dio opozicije za svog partnera izabrao Ranka Krivokapića, svjedoka – saradnika u 18 godina zajedničkih nepočinstava DPS – SDP organizacije”, rekao je Knežević\nANALITIKA: Dio opozicije i predstavnici vlasti nijesu uspjeli da postignu dogovor u parlamentarnom dijalogu o sporazumu za stvaranje uslova za slobodne i fer izbore. Da li ste očekivali takav ishod?\nKNEŽEVIĆ: DF je nakon verifokovanja paralamentarne korupcije 27. januara pozvao sve politicke subjekte koji su glasali protiv Vlade Mila Đukanovica da nam se pridruže u organizaciji zajedničkih protesta. Međutim, opozicija je odlučila da učestvuje u pregovorima o rekonstrukciji Đukanovićeve Vlade, i to upravo na platformi Pozitivne, koju su u parlamentu okvalifikovali kao izdajničku. Epilog je bio vidljiv i političkom laiku, ali dijelu opozicije nije prvi put da pod komandom Ranka Krivokapića učestvuje u još jednoj pregovaračkoj pobjedi Mila Đukanovica. Nešto slično se dogodilo i 2014. godine nakon lokalnih izbora, kada su pojedini opozicioni lideri, ponovo sa Rankom Krivokapićem, dogovarali razvlašćivanje DPS-a u Podgorici i ostalim crnogorskim gradovima, a onda je SDP ponovo rasuvši opozicionu energiju istrgovao sa DPS-om. Dakle, rezultati pregovora opozicije i Ranka Krivokapića mogu se svesti u jednu rečenicu – već viđeno.\nANALITIKA: Da je premijer Đukanović prihvatio uslove koje je opozicija predlagala, da li mislite da bi u tom slučaju bilo moguće organizovati fer izbore?\nKNEŽEVIĆ: DF je 27. septembra proklamovao neophodnost pada aktuelne Vlade i formiranja prelazne na čijem čelu ne bi bio Milo Đukanović. Pregovori koje je opozicija vodila sa Đukanovićem odnosili su se na rekonstrukciju postojeće Vlade, na čijem čelu bi i dalje bio aktuelni premijer. Ono što zabrinjava jeste činjenica što nikom u opoziciji koja je pregovorala nije bilo sporno da bude dio rekonstruisane Vlade kojom bi upravljao Đukanović. Na taj način bi se legalizovala afera “snimak” , a opozicija bi bila garant da su izbori koje DPS planira da izmanipuliše, održani u fer i demokratskoj atmosferi, bez pritisaka i represije, a potvrda za to su njihova ministarska mjesta i upravni odbori oko kojih su vodili odsudnu borbu.\nANALITIKA: Mislite li da postoji mogućnost da vam se ostatak opozicije pridruži u organizovanju protesta, ako ne ovih koji su najvaljeni za subotu onda nekih budućih?\nKNEŽEVIĆ: Pozivajući ostatak opozicije da nam se pridruže u organizaciji protesta, jasno smo poslali poruku da smo spremni, bez ikakve sujete i zluradosti, da zajedno izvršimo pritisak na Đukanovića kako bi došli do cilja, a to je formiranje prelazne vlade. Ali, ono što je simptomatično jeste da dio opozicije više želi da sačuva fotelju Ranka Krivokapića, nego da zajedno sa DF-om organizuje proteste koji bi doveli do demokratske smjene vlade Mila Đukanovića. Ne postoji opozicioni birač, ma kojoj političkoj partiji pripadao, kome se moze objasniti da je dio opozicije za svog partnera izabrao Ranka Krivokapića, svjedoka – saradnika u 18 godina zajedničkih nepočinstava DPS–SDP organizacije.\nVrhunac politike nelogičnosti bila je i ideja da Raško Konjević, nakon što bude smijenjen sa funkcije ministra unutrašnih poslova, ponovo bude izabran na tu funkciju, ali sada kao kandidat opozicije. Čovjek koji je naredio razbijanje mirnih demonstracija 17. i 24. oktobra, ponoseći se javno što su tih dana građani Podgorice brutalno prebijani, trovani bojnim otrovima i suzavcem, gađani gumenim mecima, nezakonito privođeni i maltertirani, umjesto da krivično odgovara i zavrsi u Spužu, dobija priznanja od ostatka opozicije i preko noći postaje opozicioni apostol. Za razliku od kolega iz opozicije koji uz različite izgovore redovno odbijaju naše pozive da se prikljuce protestima, javno izjavljujem da ću bez ikakvog poziva pristustvovati protestima ostatka opozicije koje oni ne isključuju i koje ce organizovati jednog dana.\nANALITIKA: Što očekujete od protesta u subotu i da li će DF intenzivirati organizaciju protesta u budućem peirodu?\nKNEŽEVIĆ: Politika protesta predstavlja jedini preostali vid političke borbe koji može dovesti do formiranja prelazne vlade, i mi u DF-u, planiramo da ostanemo dosljedni principima i idejama koje smo zajedno sa nasim građanima usvojili 27. septembra, što znači da nemamo namjeru da odustanemo od organizovanja mirnih, demokratskih protesta kako bi dosli do cilja – organizovanja fer i demokratskih izbora.\nANALITIKA: Da li će protesti imati anti-NATO karakter?\nKNEŽEVIĆ: Protest 27. februara predstavlja nastavak naše odlučne i beskompromisne političke borbe za formiranje prelazne vlade i organizovanje fer i demokratskih izbora. Mi u DF-u nemamo problem da se jasno odredimo oko svakog društveno-političkog pitanja koje opterećuje crnogorsko drustvo, tako je i u slučaju NATO integracija. Zbog toga su članice DF-a koje se protive učlanjenju u ovaj savez imale niz anti-NATO aktivnosti koje su potpuno javno sprovodile, a tako će funkcionisati i u narednom periodu.\nANALITIKA: Demokratska narodna partija i Demokratska srpska stranka nedavno su potpisale Memorandum o međusobnoj saradnji. Da li će biti još takvih sporazuma u cilju stvaranja široke anti-NATO koalicije?\nKNEŽEVIĆ: Memorandum koji smo potpisali sa DSS-om najbolji je pokazatelj neophodnosti udruživanja svih političkih subjekata, NVO sektora, mirovnih pokreta i nezavisnih intelektualaca, koji se protive učlanjenju Crne Gore u NATO savez. Nakon veoma uspješne anti-NATO tribine u Danilovgradu, DNP i DSS ce u petak 26. februara organizovati veliku anti-NATO tribinu u Tivtu, na kojoj će učestvovati i predstavnici drugih politickih subjekata, NVO organizacija, kako bi poslali snažnu poruku o našem jedinstvu i spremnosti da svim raspoloživim demokratskim i ustavnim sredstvima insistiramo na raspisivanju referenduma. Da je DNP ozbiljan i beskompromisan politički subjekt, osim realizovanih anti-NATO aktivnosti, sljedećih nedjelja, pored tribine u Tivtu, planiramo i organizovanje međunardnih konferencija na temu vojne neutralnosti Crne Gore. Cilj nam je da još jednom potvrdimo i pokazemo da je većina građana Crne Gore protiv NATO integracija i da se odluka o učlanjenju može isključivo donijeti na referendumu. Naša dosljednja politika daje mi za pravo da vjerujem kako sinhronizovanim i ozbiljnim političkim aktivnostima možemo zaštiti nacionalni interes, a to je vojna neutralnost Crne Gore\nDNP Administrator\t2016-02-25T09:59:04+01:00\tFebruary 25th, 2016|


Jadran odbranio trofej - Sportskacentrala.com\nJadran odbranio trofej23.03.2005 19:05hJadran – Partizan Rajfajzen 8:4\n(1:1, 3:2, 3:1, 1:0)\nVaterpolisti Jadrana su uspeli da odbrane trofej namenjen pobedniku Kupa Srbije i Crne Gore. U revanš utakmici finala Novljani su nadigrali ½crno-bele½ i nadoknadili minus od tri gola iz prvog meča u Beogradu. Jedan od najzaslužnijih za uspeh Jadrana bio je Vanja Udovičić koji je postigao tri gola, uključujući i poslednji osmi koji je njegovom timu obezbedio trofej.\nNovljani su do pobede došli zahvaljući prevashodno besprekornoj igri u odbrani, ali i ovoga puta odličnoj realizaciji igrača više (5/7). Partizan je držao priključak do sredine treće četvrtine kada je Mihajlo Korolija smanjio na 5:4 i ispostavilo se postigao poslednji pogodak za ½crno-bele½. Usledili su golovi Mesaroša, a zatim i Vanje Udovičića koji je pet sekundi pre kraja trećeg perioda prvi put doneo Jadranu voðstvo od tri gola.\nU rovovskoj borbi koja je voðena u poslednjoj četvrtini Novljanima je bio dovoljan još jedan gol Udovičića, koji je tri ipo minuta pre kraja utakmice postavio konačan rezultat. ½Crno-beli½ do kraja\nsusreta i pored dva tajm-auta i jedne situacije sa igračem više nisu uspeli da ugroze gol Slobodana Sora. Pored trostrukog strelca Vanje Udovičića golove za Jadran postigli su Jokić (2), Janović, Vukčević i Mesaroš, dok su strelci za Partizan bili Ðorðe Filipović, Æuk, Vasović i Mihajlo Korolija.


Konferencija “Migranti u tranzitu kroz Republiku Srbiju – juče i danas” - Far\nKonferencija “Migranti u tranzitu kroz Republiku Srbiju – juče i danas”\nU edukativno-obrazovnom centru u Dimitrovgradu sutra u podne će započeti dvodenevna konferencija pod nazivom “Migranti u tranzitu kroz Republiku Srbiju – juče i danas”. Cilj ovog skupa je rešavanje migrantske krize na teritoriji Republike Srbije na svim nivoima i pokušaj da se nađe najbolji odgovor za adekvatno i pravovremeno delovanje na lokalnom nivou.\nPrisutnima će biti prezentovani načini izgradnje kapaciteta i jačanje mehanizama zaštite migranata, poboljšanje okvira za upravljanje mešovitim migracijama kroz uključivanje svih relevantnih lokalnih i nacionalnih aktera.\nKonferenciju organizuje udruženje Pirgos iz Pirota uz podršku Danskog saveta za izbeglice, a učesnici skupa biće predstavnici lokalnih vlasti, zdravstva, policije, humanitarnih i nevladinih organizacija i lokalnih medija iz opština Zaječar, Knjaževac, Dimitrovgrad, Pirot, Crna Trava i Bosilegrad.\nU Dimitrovgradu održana dvodnevna konferecnija o migrantima Gimnazija „Sv. Kirilo i Metodije“ nastavlja saradnju sa udruženjima i obrazovnim institucijama iz Srbije i Bugarske Predsednik Srbije Aleksandar Vučić u poseti Nišavskom i Pirotskom okrugu Od 10. do 19. septembra realizacija projekta “Shvati, Pomogni, Podeli” nevladine organizacije “Fokus Caribrod” iz Dimitrovgrada


Hojt Ji s najvišim zvaničnicima Kosova\nHoyt Yee sa zvaničnicima Kosova\nZamenik pomoćnika američkog državnog sekretara za evropske i evroazijske poslove, Hojt Brajan Ji, sastao se u utorak sa predsednikom Kosova, Hašimom Tačijem, predsednikom Skupštine Kosova, Kadrijom Veseljijem i premijerom Kosova, Ramušhem Haradinajem.\nSastanci su održani iza zatvorenih vrata i nije bilo izjava za medije.\nNa sastanku sa predsednikom Kosova bilo je reči o borbi protiv terorizma i ekstremizma, te je ocenjeno da je Kosovo po tom pitanju lider u regionu.\nJi je rekao da će SAD nastaviti da podržavaju Kosovo.\n„Evropska perspektiva Kosova, kao i celog regiona, prioriteti su Sjedinjenih država“, kazao je on, navodi se u saopštenju predsedništva.\nPredsednik Tači je saopštio da je bilo reči i o bilateralnim odnosima, ulozi SAD-a u regionu, euroatlanskoj perspektivi Kosova, dijalogu sa Srbijom i ostalim pitanjima koja su u zajedničkom interesu.\nTači je dodao da je podrška SAD-a Kosovu i regiji ključ za mir i održivu stabilnost.\nJi je takođe obavešten o lokalnim izborima na Kosovu održanim 22. oktobra, te i o polaganju zakletve srpskih sudija i tužilaca, čime je stupio na snagu Briselski sporazum o pravosuđu.\n„Lokalni izbori su još jedan dokaz političke zrelosti Kosova, dok je dekret sudija i tužilaca veliki korak u ojačavanju pravosudnost sistema i konsolidacije državnog integriteta Kosova“, kazao je Tači.\nGovoreći o prioritetima Kosova, Tači je istakao da okončanje procesa liberalizacije viza, okončanje dijaloga sa Srbijom te transformacija Bezbednosnih snaga ostaju konkretni prioriteti, ne zapostavljajući se tako i ekonomija i ojačavanje vladavine zakona.\nUbrzati evropsku agendu Kosova: Hojt Ji na sastanku sa Kadrijem Veseljijem u Prištini\nU saopštenju Skupštine Kosova navodi se da je na sastanku sa Kadrijom Veseljijem bilo reči o radu kosovskih institucija u unapređenju mnogih procesa u zemlji, kao i o regionalnoj saradnji.\nJi je naglasio potrebu za ubrzavanjem evropske agende Kosova, te je ocenio posvećenost Kosova u ispunjavanju obaveza koje ima.\nVeselji je naglasio da Skupština nastavlja da ispunjava ustavne obaveze i da će u budućnosti intezivirati svoj rad u cilju donošenja važnih odluka za građane Kosova.\nJi je prethodno boravio u Srbiji gde se sreo sa predsednikom Aleksandrom Vučićem.


Američki Vrhovni sud podržao zabranu putovanja\n* Tužilac Džef Sešens je rekao da sudska odluka predstavlja "suštinsku pobedu za bezbednost i sigurnost američkog naroda"\nAmerički Vrhovni sud je doneo odluku da zabrana putovanja za državljane iz šest muslimanskih zemalja može potpuno da stupi na snagu.\nVašington 05. decembar 2017. 20:08\nTa odluka će podupreti Trampovu politiku zabrane putovanja za državljane Čada, Irana, Libije, Somalije, Sirije i Jemena.\nSedam od devet sudija je ukinulo u ponedeljak zabrane koje su na tu politiku prethodno uveli niži sudovi. Federalni apelacioni sudovi u San Francisku, Kaliforniji i Ričmondu u Virdžiniji će saslušati ove nedelje argumente o tome da li je najnovija verzija Trampove politike zakonita. Vrhovni sud je ukazao da očekuje da ovi sudovi donesu odluke "uz prikladne izveštaje". Slučaj će na kraju ponovo biti vraćen u Vrhovni sud.\nPortparol Bele kuće Hogan Gidli je rekao da Bela kuća "nije iznenađena" odlukom Vrhovnog suda. Američki državni tužilac Džef Sešens je rekao da sudska odluka predstavlja "suštinsku pobedu za bezbednost i sigurnost američkog naroda". Međutim, Američka unija za građanske slobode (ACLU) je saopštila da to što je predsednik prošle nedelje retvitovao video-snimke britanske ekstremno-desničarske grupacije ukazuje na to da diskriminiše islam.\n"Predrasuda predsednika Trampa prema muslimanima nije tajna - to je više puta potvrdio, uključujući i prošle nedelje na Tviteru", rekao je advokat ACLU Omar Džadvat. Američki predsednik ističe da je ova zabrana neophodna zbog nacionalne bezbednosti, ukazujući na terorističke napade u Parizu, Londonu, Briselu i Berlinu. Međutim, federalne sudije su zabranu blokirale, ukazujući da je Trampov izborni štab tu politiku predstavljao kao "zabranu za muslimane" i kao njegov apel da se "muslimanima uvede potpuna zabrana ulaska u SAD". Niži sudovi širom SAD su saopštili da se politikom Trampa krši prvi amandman američkog ustava koji se tiče slobode veroispovesti.\nPiše: I. Šundić Mihovilović\nVećina Amerikanaca misli da Tramp radi protiv njih


Priče klijenata (PDF)\nOpštine u Jorku\nOpen Text je kompanija koja spada u 10 najjačih softverskih kompanija u svetu, nudeći niz proizvoda koji pomažu kompanijama da upravljaju svojim poslovnim sadržajem i da iz njega dobiju najveću vrednost. Takođe, danas je to jedna od tri velike softverske kompanije koje pokrivaju ECM segment. Nakon preuzimanja velikog broja konkurentskih kompanija, uključujući Hummingbird, RedDot, Captaris i Vignette, danas je to sofverski gigant koji, sa preko 200 proizvoda za različite poslovne vertikale, pokriva 26% tržišta ECM sistema, uključujući 75% Fortune 500 kompanija u Evropi. No, 28% prihoda dolazi od korisnika iz oblasti gasne i naftne industrije, 13% iz oblasti osiguravajućih društava, a 11% iz oblasti proizvodnje i prodaje hrane, pića i duvana.\nOpen Text ima 50 miliona korisnika u 114 zemalja. U razvojnom odeljenju kompanije Open Text radi 2.000 programera, a do 2008. kompanija je uložila milijardu dolara samo u istraživanja. Open Text je jedina ECM kompanija koju je SAP prepoznao kao svog strateškog partnera, a na globalnom nivou ima i partnerstvo sa Microsoftom, jer radi na Windows Server/SQL Server/Sharepoint Server/Office/Outlook/Exchange platformi.\nPartnerstvo Micro BS sa Open text je sinergistično i potiče iz Hummingbird partnerstva naše kompanije (Micro BS je jedini Hummingbird partner koji je postojao u Srbiji u vreme njihovog preuzimanja od strane kompanije Open Text). Zajedno, pomažemo organizacijama u Srbiji da zadrže kompanijsko znanje, povećaju tržišnu vrednost svog brenda, automatizuju procese i upravljaju svojim sadržajem bilo koje vrste na kvalitetan, udoban i intuitivan način.\nZa dodatne informacije, kontaktirajte nas na office@micro-bs.com, a možete da pogledate i originalnu brošuru (na engleskom jeziku, PDF format) kompanije Open Text.


Prema preliminarnim podacima, slovenački državni budžet je prošle godine zabeležio približno 9,08 milijardi evra prihoda, ili 10,4% manje nego 2019, a rashodi su porasli za 26,8% na približno 12,57 milijardi. Budžetski deficit je prošle godine dostigao nešto manje od 3,49 milijardi evra, čemu su najviše doprineli smanjena ekonomska aktivnost usled epidemije COVID-19 i usvajanje mera za ublažavanje njenih posledica, saopštilo je u petak Ministarstvo finansija.\nKonsolidovani bilans javnog finansiranja, koji se sastoji od sva četiri javna fonda, zabeležio je približno 18,53 milijardi evra prihoda i oko 22,07 milijardi evra rashoda prošle godine.\nSredstva EU planirana za ovu godinu mogu doneti malo svetla u ovoj finansijskoj situaciji. Vlada je u četvrtak ratifikovala „odluku o sopstvenim resursima“ EU, zakonsku osnovu koja dozvoljava povlačenje sredstava za oporavak nakon pandemije Covida. U periodu 2021 – 2027 Slovenija bi trebalo da bude u stanju da povuče 5,2 milijarde evra.\nEU fond za oporavak od 1,8 biliona evra sastoji se od budžeta za period 2021.-2027. u vrednosti od 1,074 biliona evra i od plana za oporavak EU sledeće generacije u vrednosti od 750 milijardi evra.\nGlavni instrument EU sledeće generacije, koji se sastoji od grantova i zajmova, je institucija za oporavak i otpornost od gotovo 673 milijarde EUR.\nDa bi prikupile ta sredstva, članice EU moraju ratifikovati odluku o sopstvenim sredstvima, jer će se Evropska komisija zaduživati na finansijskim tržištima u ime država članica za finansiranje bespovratnih sredstava.\nIako pojedinačne države članice grantove neće morati da vrate, moraće da se vrate na nivou EU.\nAmbicija je da se pozajmljeni novac vrati uvođenjem „sopstvenih sredstava“, to su novi evropski porezi za popunjavanje zajedničkog budžeta.\nVisoki zvaničnici EU apeluju na države članice da odmah ratifikuju zakonsku osnovu za finansiranje i pripreme nacionalne planove za fazno oporavak sredstava.\nCilj je da države članice počnu primati prve transfere pre kraja juna.\nSlovenački nacrt nacionalnog plana za oporavak i otpornost za povlačenje 5,2 milijarde evra – 1,6 milijardi evra bespovratnih sredstava i do 3,6 milijardi evra zajmova – je u završnoj fazi.\nOčekuje se da će ga vlada usvojiti nakon usvajanja pravne osnove na nivou EU, što bi trebalo da se dogodi u februaru.\nDo tada, dokument ostaje označen kao „interni“, što muči deo opozicionih partija, koje su tražile od vlade da ga objavi.\nO dokumentu će raspravljati parlamentarni Odbor za pitanja EU iza zatvorenih vrata.\nMeđutim, već je poznato da bi se zajmovi koji dolaze iz instrumenta povrata tretirali kao javni dug, prvo na nivou EU, a zatim na nacionalnom nivou.


U programu je učestvovalo jedanaest preduzetnica iz najrazličitijih oblasti – od premium prehrambenih proizvoda, preko onlajn magazina i škole za vizuelne efekte, pa sve do izrade naprednih mobilnih aplikacija\nTreća generacija učesnica Mentorskog programa za preduzetnice, koji organizuju AFA-All for All i Impact Hub, u okviru USAID inicijative WeFounders, uspešno je završila program i „dobila krila“ za dalji razvoj i rast svojih biznisa.\nProgram je omogućio preduzetnicama da od eminentnih eksperata uče o strategiji, liderstvu, finansijskom planiranju, marketingu, prodaji, analitici, umrežavanju, pregovaranju, suočavanju sa neprijatnim situacijama, samopromociji, kreiranju tima i ženskoj solidarnosti.\nU programu je učestvovalo 11 preduzetnica iz najrazličitijih oblasti – od premium prehrambenih proizvoda, preko onlajn magazina i škole za vizuelne efekte, pa sve do izrade naprednih mobilnih aplikacija. “U svakoj generaciji dobijamo sve „jaču“ grupu preduzetnica, tj. uspevamo da privučemo sve više preduzetnica iz dominantno muških sfera biznisa kao što je IT, što nam potvrđuje relevantnost i kvalitet našeg programa. Preduzetnice iz programa izlaze ne samo sa novim znanjima, veštinama i proširenim vidicima, već i sa širokom mrežom vrednih kontaka”, rekla je Valentina Čolić Mihajlović, šefica istraživanja i razvoja u AFA.\nUmrežavanje (networking) je u brojnim istraživanjima prepoznato kao jedna od najvažnijih preduslova za razvoj uspesnog biznisa, ali i veština za koju je ženama potrebna veća podrška nego muškarcima. Žene imaju manje samopouzdanja, ali i manje prilika za umrežavanje zbog nedostatka slobodnog vremena jer obavljaju veći deo neplaćenih poslova oko porodice i dece, te im ostaje manje vremena za razvoj karijere i širenje svog „socijalnog kruga“. Upravo zbog toga, AFA planira da sa preduzetnicama koje su prošle kroz AFA mentorske programe otpočne kreiranje mreže preduzetnica i žena koje će kroz individualno članstvo u AFA mreži dobijati brojne pogodnosti i prilike za dalji profesionalni razvoj, pronalaženje stručne i finansijske podrške, mogućnost da kroz AFA aktivnosti promovišu svoje biznise i ekspertizu ali i da doprinose ekonomskom razvoju društva.\nPo završetku programa, preduzetnice su imale priliku da se bolje upoznaju i međusobno povežu na neformalnom virtuelnom koktelu koji je AFA organizovala ali i da se upoznaju sa mladim preduzetnicama iz AFA mreže: Katarinom Šonjić, koja im je predstavila značaj employer brandinga i Manjom Bogićević, koja je govorila o mašinskom učenju i kako je ona to sama savladala. Specifičnost ovog programa je bila i završna sesija za sve tri generacije polaznica AFA mentorskih programa, koja je bila posvećena digitalnoj transformaciji i značaju tehnologija i digitalne pismenosti za razvoj biznisa ali i značaju inovacija za kreiranje jedinstvene konkuretske prednosti, što je kroz inspirativnu priču „serijske“ preduzetnice i inovatorke pokrila Žaklina Kušić, osnivačica AFA organizacije i Nedelje inovacija.\nTags: AFA all for allImpact HubUSAIDWeFounders\nDejan Vukelić: Kako sam prodao sebe


subota, 26. jan 2019, 15:30\nPorodica, vaspitanje, klub i obrazovanje stvaraju i vrhunskog sportistu i ličnost- najbitniji je zaključak sa Svečanog roditeljskog sastanka kojim je rukovodio Igor Milojević, direktor vaterpolo kluba, generalni sekretar Sportskog društva Crvena zvezda i otac dece koja igraju u tom klubu. Prevencija, a ne lečenje posledica- mora da bude prioritet u našem sportu i oko njega, zaključili su čelni ljudi `crveno- belih`, igrači, roditelji. Timska igra na svakom koraku, u bazenu i na terenu, ali i van njih, dogovor je koji kuću gradi. Ne samo Zvezdinu. Upravo o toj želji da igrači budu kvalitetni ljudi, uspešni na sportskom i drugim poljima, bilo je dosta reči na sastanku, biće i u ovom izdanju našeg porodičnog magazina, koji takođe decenijama propagira prave sportske i ljudske vrednosti.\nProšle subote u našoj emisiji i zvanično se od sporta oprostila trofejna kajakašica Olivera Moldovan. Samo sedam dana docnije- uz žaljenje konstatujemo da `zbogom` profesionalnom bavljenju kanuom mora da kaže naša najuspešnija takmičarka u ovom sportu Nikolina Mijušković. Umesto sa reprezentativnim kolegama na pripremama u Sloveniji, ona je bila u Italiji, na lekarskim pregledima. Najbolji evropski stručnjaci bili su neumoljivi- ako želi zdravlje, nema više čamca. Valjalo je to podneti, Nikolina je juče napunila tek 20 godina i važila je za istinski biser ove sportske discipline. Ostaju brojni trofeji kao večna uspomena i naša zajednička nada da će Nikolina, na neki drugi način, ostati u sportu, da prenosi svoje umeće mališanima koji dolaze.\nHeroina protekle sedmice bez sumnje je Jovana Leposavić, koja je na Bogojavljenje prva stigla do Časnog krsta u Zemunu. Pedantni slušaoci našeg porodićnog magazina je dobro znaju, njene aktivnosti pratimo već četvrtu godinu. Pošto je savladala najtežeg životnog neprijatelja i rekla `ne` kanceru, iz sve snage pokušava da pomogne onima koji sada imaju takve muke. Organizovala je humanitarne utakmice i javne aukcije fudbalskih dresova sa kojih je kompletan prihod išao obolelima od raka. Trenira tri puta dnevno, bila je golman ženskog fudbalskog kluba Crvena zvezda, da bi crveno-beli dres nedavno zamenila plavim, onim koje nose igračice ŽFK Rad. Koliko je Jovana požrtvovana, koliko se trudi i koliko je vredna, posvedočiće nam i Jelena Polić, osnivač ženske fudbalske sekcije na Banjici i potpredsednica kluba.\nReprezentacija Srbije u hokeju na ledu do 20 godina na superioran način osvojila je prvo mesto i zlatnu medalju na Svetskom prvenstvu Druge divizije B grupa. Naši mladi igrači su u pet mečeva zabeležili isto toliko pobeda- protiv Meksika, Hrvatske, Izraela, Belgije i Holandije- i sasvim zasluženo izborili plasman u viši rang, što je svakako veliki uspeh za srpski hokej. Naši gosti ovog popodneva su kapiten ekipe Andrija Španjević, najmlađi reprezentativac Mateja Popović i trener u stručnom štabu reprezentacije Nikola Glavonjić.\nDavne 1859. godine, Obrenovac je dobio ime ukazom kneza Miloša, a 2019. godine otvara svoj prvi profesionalni teatar, sa pet stalnih članova ansambla, glumcima-gostima, savršenim tehničkim uslovima i 541.mestom za posetioce Obenovačkog pozorišta, kako će se oficijelno zvati kuća kulture. U gostima nam je Ivan Jegorović, direktor Sportsko kulturnog centra Obrenovac, inače nekadašnji šampion u savateu i kik-boksu. Sa svojim saradnicima, omogućio je da deca do četvrtog razreda osnovnih škola imaju besplatna letovanja i zimovanja, a stariji mališani do završetka školovanja u prilici su da se, bez dinara nadoknade, bave sportom. Podaci vredni svake hvale i, bez sumnje, pravi čovek na pravom mestu, na radost i zadovoljstvo svih koji žive u ovoj opštini.\nVioleta Slović, kapiten i reprezentativka Srbije, dobila je još jedno priznanje i zaduženje- osim što na terenu, sa trakom na ruci, predvodi igračice subotičkog Spartaka, višegodišnjeg šampiona u fudbalu za dame, radiće ubuduće i kao sportska direktorka kluba sa severa Srbije. Goran Negić, sekretar stručnog štaba Crvene zvezde, govori za našu emisiju o prvoj fazi priprema crveno-belih fudbalera, obavljenoj na Kipru, kao i o tome šta ih i ko od rivala očekuje u drugoj, koja je počela danas, putovanjem u Tursku, u Antaliju. Futsal reprezentacija Srbije odigrace dve prijateljske utakmice sa Iranom, u Loznici i u Šapcu. O našem rivalu, kao i o okupljanju predvidjenom za 29. januar, govori selektor Goran Ivančić. Prvi koncert najveće balkanske pop zvezde Zdravka Čolića u ovoj godini, na turneji "Ono malo sreće", zakazan je za 1. februar u Herceg Novom, na otvaranju jubilarne 50. manifestacije "Praznik mimoze`. Šta će se još dešavati u lepom primorskom gradu, prepoznatljivom po suncu, moru, mimozama, mažoretkinjama- saznajemo direktno sa Crnogorskog primorja.\nBeležimo, tokom emisije, i druga dešavanja iz sveta koji nas okružuje - u Studentskom kulturnom centru u Beogradu večeras se održava najveća salsa žurka na Balkanu. Najavljujemo i `Rosi fest`, četvorodnevni međunarodni muzički festival inspirisan stvaralaštvom eminentnog evropskog kompozitora, Salomona Rosija. Dvorana SKC "Sveti Sava" u Subotici bila je tesna za sve koji su želeli da prisustvuju promociji knjige Matije Bećkovića "Sto mojih portreta", u izdanju Kompanije "Novosti`. Jedan od naših najuspešnijih pijanista, Aleksandar Madžar, ponovo će 31. januara biti na podijumu "Kolarca. Na koncertu iz ciklusa "Kolarac, tvoj svet muzike" nastupiće sa svojim kolegom, takođe pijanistom Aleksandrom Meljnikovim. Mini konvencija japanske pop kulture je od 1. do 3.februara u Domu omladine Beograda. Večeras `Madlenijanum` obeležava dvadeset godina od prve premijere- svakog 26.januara izvodi se nova, ovoga puta u pitanju su `Pajaci`, Ruđera Leonkavala.\nPosle skoro 18 godina od gašenja, ponovo se pojavio naučno-popularni časopis `Galaksija`, izlaziće četiri puta godišnje. Kornelije Kovač okupio je `Korni grupu` za koncert u Centru `Sava` 31. januara. Od 2007. godine Udruženje vojvođanskih učitelja obeležava godišnjicu smrti velikog kaligrafa, književnika, učitelja, Zaharija Orfelina u Novom Sadu. U Institutu za umetničku igru tokom februara ove godine biće organizovani stručni master klasovi iz klasičnog baleta i koreografije narodne igre koje će voditi eminentni stručnjaci iz ovih oblasti Bahram M. Juldašev i Anton Andonov. Prva ovogodišnja premijera Srpskog narodnog pozorišta u Novom Sadu izvedena je preksinoć, na sceni `Pera Dobrinović`. U predstavi `Antigona 1918`, po motivima Sofoklea, jednu od uloga tumači glumica Tanja Pjevac, naša sagovornica. `To je majka moja`- naziv je pesme i spota koje su, s ljubavlju i maksimalno pofesionano, snimili članovi dečjeg okesta i hora Rok cirkus.\nI ove subote vitez kulinarstva Milijan Stojanić predložiće nam nešto fino i ukusno za nedeljni ručak. Tu su i ulaznice za redovne slušaoce, koje dodeljuju naši dugogodišnji prijatelji i saradnici Dom omladine Beograda, `Akademija 28`, `Madlenijanum` i Kulturni centar Čukarica. Pratićemo kretanje rezultata na važnijim evropskim fudbalskim šampionatima, završnicu teniskog gren slema u Melburnu, učešće našeg skijaša Marka Vukićevića u Kicbilu, kao i sve druge aktuenosti iz sveta sporta, javnog, kulturnog i umetničkog života.\nSrpski automobilista Miloš Pavlović nastupaće za vikend na čuvenoj 24-časovnoj trci u Dajtoni, kao fabrički vozač `Lamborginija`, a u okviru američke ekipe `PPM`, čućemo njegovu ekskluzivnu izjavu, s lica mesta.\nNoćni program-Male noćne priče


Pet osoba uhapšeno zbog krađe kablova Telekom Srbije - Ekonomske Vesti\nPet osoba uhapšeno zbog krađe kablova Telekom Srbije\n15. mar. 2016 Andrija Matić 0 Comments bakar, Kablovi, krađa, MUP, Telekom Srbija\nMinistarstvo unutrašnjih poslova Vlade Republike Srbije saopštilo je danas da su pripadnici policije u Zemunu rasvetlili krađu kablova i tom prilikom uhapsili pet osoba osumnjičenih za to da su preduzeću „Telekom Srbija“ naneli štetu od približno pet miliona dinara, a sedam hiljada korisnika ostavili bez telekomunikacionih usluga.\nU saopštenju se navodi da su uhapšeni F. R. (1995), A. R. (1966), M. D. (1992) iz Beograda i D. R. (1992) iz okoline Leskovca, zbog postojanja osnovane sumnje da su izvršili krivično delo teška krađa, kao i S. M. (1978), koji je osumnjičen za prikrivanje.\nPrva četvorica osumnjičenih terete se da su u noći između 12. i 13. marta ove godine, u Ugrinovačkoj ulici u Zemunu, obili šahtu, vlasništvo preduzeća „Telekom Srbija“, ušli unutra i bonsekom presekli devet kablova za telefonski saobraćaj, na jedan i drugi kraj šahta.\nPotom su ove kablove, svaki dužine približno 2,8 metara, natovarili u teretno vozilo, vlasništvo osumnjičenog D. R, prevezli ih u drugu ulicu i za 57.000 dinara prodali S. M, vlasniku jednog otpada sekundarnih sirovina, kod koga su kablovi i pronađeni.\n← AERS: Gas za domaćinstva najverovatnije pojeftinjuje od 1. aprila\nSAD: Prodaja marihuane cveta →\nIzaberite vlasnika Telekoma Srbija: Telekom Austrija\n11. feb. 2015 Andrija Matić Komentari su isključeni na Izaberite vlasnika Telekoma Srbija: Telekom Austrija\nZbog nevremena vanredna situacija u 16 opština\n9. mar. 2016 Andrija Matić 0\nBangladeš: Hakeri nam ukrali 100 miliona dolara


Adam Krstović najuspešniji bokser Lazarevca za ovu godinu - GEM info\nAdam Krstović najuspešniji bokser Lazarevca za ovu godinu\n24. decembra 2021. Redakcija 0 Comments Adam Krstović, BK Grejtest, Boks, Lazarevac, Sport\nBokser BK Grejtest Adam Krstović dobio je plaketu za najuspešnijeg boksera u 2021. godini u Lazarevcu. Da je najuspešniji u ovom sportu dokazuje i činjenica da je za tri godine nastupio u 33 meča i osvojio oko 15 medalja i jedan pehar. Na nedavno održanom Prvenstvu Beograda Krstović je osvojio prvo mesto i u Lazarevac se vratio sa još jednom zlatnom medaljom. Trenutno je na pripremama za poslednje kolo Lige Beograda koje će biti održano u Lazarevcu, 25. decembra.\nNa nedavno održanom Prvenstvu Beograda bokser kluba Grejtest Adam Krstović osvojio je prvo mesto i u svoju kolekciju medalja dodao još jednu zlatnu. Na skupštini kluba, koja je održana povodom pet godina postojanja, Krstović je dobio plaketu za najuspešnijeg boksera Lazarevca u 2021. godini.\nNa pitanje koji mu je meč ostavio najači utisak, Krstović je istakao da je to bio onaj iz 2019. godine u Vrbasu, protiv Rastka Simića. Taj meč je bio 12. po redu ovom mladom bokseru, a Simić je bio stariji i iskusniji borac. To nije sprečilo Adama da i na na ovom takmičenju osvoji medalju.\nPoslednje kolo Lige Beograda biće održano u Lazarevcu 25.decembra na kome će ućešće uzeti klubovi iz cele Srbije.\nShare the post "Adam Krstović najuspešniji bokser Lazarevca za ovu godinu"\n← Penzioneri uručili novogodišnje paketiće mališanima u Županjcu\n„Srne“ održale Novogodišnji koncert →


Tehnička škola i HBIS potpisali ugovor o dualnom obrazovanju – Semendria\nTehnička škola i HBIS potpisali ugovor o dualnom obrazovanju\n27. oktobar 2017. DRUŠTVO – Izvor: Agencija Beta – Generalni direktor HBIS grup Srbija Džao Đuna (Zihao Jun) i direktor Srednje tehničke škole Simo Đorđijevski potpisali su ugovor o dualnom obrazovanju, dok su roditelji potpisali saglasnost za to.\n“Potpisali smo ovaj važan ugovor kojim smo omogućili praksu u našoj kompaniji učenicima koji su odlučili da se školuju po modelu dualnog obrazovanja”, rekao je Džao Đuna.\nOn je rekao da sada prvi put u Smederevu postoji jasna saradnju jedne obrazovne ustanove i privrednika.\n“Naš domaćin, Tehnička škola, upisala je jedno odeljenje učenika ove godine za obrazovni profil Operater za preradu metala. Čestitam roditeljima koji su dali saglasnost za njihovu praksu, i učenicima na pametnom i dobrom izboru”, kazao je Džao Đuna.\n“HBIS grup Srbija jedna je od prvih kompanija koja je podržala projekt Ministarstva prosvete za školovanje po dualnom modelu, i po tome naš zajednički poduhvat možemo da nazovemo pionirskim”, rekao je generalni direktor HBIS group.\n« I putničko pristanište u Smederevu dobilo lučkog operatera\nTribina “Mit i jezik – koncepti života i smrti” »